Tondenja - Fàkan\nKan ni Yiriwa tɔndenw\nFden Isiyaka BAALO\nFàden Isiyaka BAALO ye 'ɲininikaramɔgɔ ye. Bayɛlɛmanikɛla ani kanbaarala dòn fana (TB mankutusɛbɛn na).\nNin ye Kr Baalo sàn 8 ye karamɔgɔya la kandɔn ni kankalan sannakalandenw 'kùn. A bɛ bamanankan ni anglɛkan Kɛ a 'sèn fɛ magotigiw ye u ka 'so walima kanbaarasow la.\nKabini 2006 sàn na, Kr BAALO tùn bɛ tàkabin na Mali kanw tɔgɔlatɔn dɔ sìgili la 'sen kan. Bì-bi in na, o Kɛra ko latigɛlen ye a ka cɛsiri n'a jὲɲɔgɔnw ta fɛ. Tɔn in tɔgɔdako fɔlɔ ko Kanko (2006-2010) y'a To a ye lapasalikan ni jὲɲɔgɔn ɲumanw Sɔrɔ tɔn na. Tɔn wulili min Kɛra o kɔ fɛ 2010 na, a tɔgɔ Yɛlɛmana ka Kɛ Kan ni Yiriwa ye. O Kan ni Yiriwa tɔn b'a la ka ko caman kɛ bamanankan na bì.\nFden Seku Sangarɛ\nFàden Seku Sangarɛ ye dànkelen dɔ ye bamanankan lafali baaraw la. Mɔgɔ dòn min ye sìgida yiriwali kàlanw Kε. O kàlanw waleyali siratigε la, a ka baara Sera den balodεsεtɔw ladonni ma. O y’a Blà ka balodɔn faamuya sira Taama. A ye den caman ni Kisi n’a ka balodɔn dɔnniya ye Mali dugumisεnninw na bàɲuman-kεtɔn dɔw la i n’a fɔ Medicine for Mali n’a ɲɔgɔnnaw. A bε den balodεsεtɔw ladoncogo Dɔn k’u fari Lafa n’a ma Kε ni dɔgɔtɔrɔso-lataa ye. A bε denbaw Dege balo nafama dlacogo la ka Di denw ma.\nKr Seku ye siginikalan ni magokalan caman Kε kalandenw ‘kùn. A ka kàlanden kɔrɔ dɔw yεrε bε 'jɔyɔrɔ ɲεnama na dugu dɔw ‘kɔnɔ. A dɔw bε u ka galoda (komini) cakεlaw la bì.\nA ye sàn 24 Kε sìgidaw yiriwali baaraw la bamanankan na. A ye forobakεnεya baaraw da Minε SAVE THE CHILDREN na ka Tla k’o dɔw Kε ADRA MALI la. Nin bεε la, Seku Sangarε tùn ye zana ‘dɔnbaajε ye bamanankan na. A yεrε ɲuman na, “mɔgɔ kelen bololatulu tε Se ka sama Mun”. A b’o zana in Da ka jama Suguni ka Kε fàsokanw baarali kan.\nKan ni Yiriwa cɛbɔ tùn dòn. A ye sɛbɛn dɔw Bayɛlɛma ka Bɔ fransɛkan na ka Blà bamanankan na, balodɔn kan. A ka zana sɛbɛnnen fana bɛ bà kelen ni 'kɔ Bɔ. A 'sèn bɛ poyisɛbɛn ni sɛbɛnni sugu caman na bamanankan lafali kama.\nFaden Seku Sangarɛ Fatura 2015 sàn kalo 03nan tle 24 ʃu fɛ k'a dugu Jɛ araba la. Kan ni Yiriwa tɔndenw ka dugawu b'a ye. Ala k'a jiginyɔrɔ Лɛ.\nFden Musa Danbɛlɛ\nFàden Musa S Danbεlε Bangera 1989 sàn kalo 05 tle 09, ‘dugu la, a bε Fɔ min mà ko Лìdugukulu (Sungulaso), Kucala lamini na. A ba tɔgɔ ye ko Sigiɲimε Mariyam Dandεlε nink’a fà tɔgɔ Kε Fungʃa Sanba Danbεlε ye. Musa Danbεlεy’a ka kàlanw da Minε Sungulaso, ka tεmε Molobala fε ka Nà Se Kùcala cεman-kàlanso la (L.K.D.K). Bac sɔrɔlen kɔ fε, a Nàna kankalan bolofara (FLSL) la Bamakɔ sannakalanso la ka anglεkan Kàlan. A Tor’o la a ni Karamɔgɔ Baalo Dònna ɲɔgɔn na 2013 sàn k’a To a ka kàlan sàn sabanan na. K'a Tà o dònw na ka Nà Se bì ma, a ni Kr Baalo ye jὲɲɔgɔnya Sìri fàso kanw baarali kan.\nFden Dramann Keyta\nNe ye Fàden Dramann KEYTA ye min Bangera Bamakɔ. N ye n ka kàlan kùnfɔlɔ da Minɛ 1990 sàn, Point G, Bamakɔ. 2008 sàn, n ye kàlanden-karamɔgɔya sɛbɛn Sɔrɔ Kangaba. K’a Tà 2008 na ka Taa Blà 2013 sàn na, n tun ye kàlanden-karamɔgɔ ye Lafiyabugu kàlankow cakɛda mara ‘kɔnɔ. Kabini 2013 sàn, n bɛ kàlandenya la sannakalanso la, o bolofara min ɲɛsinnen dòn kandɔn ma. N ye Kan ni Yiriwa tɔnden ye. N ka baara ɲɛsinnen bɛ ɲinini ani kanw bayɛlɛmani ma bamanankan na.\nFden ʃaaka Banba\nNe tɔgɔ ye ko ʃaaka Banba. Ne ye baɲumankεtɔn ‘baarakεla ye. N y’o baaraw da Minε 2007 sàn na. Ne y’a baara bolodonniw Kε Karamɔgɔ Ndo Sise ‘bolo ka Fàra siginikalan ni balikukalan ɲεdɔnni baaraw kan.\nO kɔ fε, n ye baara Kε Amapros la, Лɔnɔ, Segu mara la. N Kεra baarakɔlɔsilila ye yen. O tùn ye bolodali ye min tùn bε mara cεmabɔli kan.\nBì, n bε baara Kε Paji Лεtaa la Zeguwa n’a lamini na, sikasomara la. O baara ɲεsinnen bε denmisεnw kàlanni ma ani k’u Lafaamuya kεnyεrεye baara nafa kan.\n2010 08 15 don tɔnsigi ja tàlen\nBlàdon : 2016-01-14 Yɛlɛmako laban : 2017-01-08\nFogo yeko: 1148635 - Bì: 145 - Kalo in: 10225 - Лinan: 69838.\nFura Yeko: 2112 - Bì: 1 - Kalo in: 8 - Лinan: 64.


Modibo Keyta - Fàkan\nMali jamanatigiw > Bafulabe Kɔrɔfɔ >\nModibo Keyta ye Mali jamanatigi fɔlɔ ye. Politikimɔgɔ tùn dòn. A ye Mali Mara 1960 ni 1968 san 'cɛ. A Bangera1915 sàn zuwɛnkalo tle 4 Bamakɔ. A Sàra 1977 sàn kalo 5nan tle 16. Modibo Keyta tùn ye mɔgɔ ye min y'i yɛrɛ Di Fàrafinna taaɲɛ kὲlɛbaw la. A ni mɔgɔ wɛrɛ minnu tùn bɛ kὲlɛ ninnu Kɛ ɲɔgɔn fɛ, o ye Muhamar Kadafi (Libi), Gamal Abdɛl Nasɛr (Mìsira), Kwame Nkuruma (Gana) ani Amɛd Bɛn Bela ( Alzeri) ye.\nModibo ka denminsɛnya n’a ka funakeya\nModibo Bangera 1915 sàn kalo 6nan tle 4 Bamakɔkura n'o tùn ye Sudan fransɛ faaba ye. A fà ye Dàba ye, a ba ye Hatuma (Fatumata) Kamara ye. Modibo tùn ye maninka ye wa silamɛ fana tùn dòn. A y'a ka kàlan kùnfɔlɔ Kɛ Bamakɔ duguma-kalanso dɔ la k'a da Minɛ 1925 kà Taa Blà 1931 la. O kɔ fɛ, a yeTerasɔn kàlanso Kɛ n'u b'a Weele bì ko Lise Askiya Mohamɛd. 1934 sàn, a ye Wiliyam Pɔnti Kɛ Gore gun kan, Dakar. A ka karamɔgɔw tùn y'a jate Minɛ k'a Fɔ ko Modibo ye mɔgɔ ji jalen min tun t'a Tà fransɛw ka dàbada ma. A tùn bɛ kàlanden minnu cɛ ma a ɲɔgɔn tùn ka dɔgɔ olu la. A tlalen, a Kɛra 'karamɔgɔ ye. A ye karamɔgɔya Kɛ togodaw la fɔlɔ, kà Nà Bamakɔ, Sikaso ani Tumutu.\nModibo sèndonni jamanajɔ kὲlɛw la\nModibo ni Mamadu Konatɛ ye jὲkulu dɔ Sìgi 'sèn kan ko " Sudan Mɔgɔ kàlannenw ka jὲkulu". A ye seko ni dɔnko baara dɔw Sìgi 'sèn kan k'o tɔgɔ Da " Seko ni baara". 1937 sàn, a ni Wɛzɛn Kulubali ye jὲkulu dɔ Blà 'sèn kan min bɛ Fàrafinna tlebiyanfan karamɔgɔw Kɔkɔrɔdon. A fana Kɛra " Bloc Soudanais" cɛbɔ dɔ ye n'o sintibaa tùn ye Mamadu Konatɛ ye. 1943 sàn, a n'a terikɛ Zan Mari Kɔnɛ ye sɛbɛn dɔ Sɛbɛn min kɔnɔ u ye tubabuw ka mara Mafɔ.\nModibo ka politikiko\n1934 sàn, RDA Sìgira 'sèn kan. O ɲɛmɔgɔ Kɛa Ufwɛt Bwaɲi ye. Modibo Kɛra Sudan RDA ɲɛmɔgɔ ye. Modibo ni Mariyam Tarawele ka furu Kɛra 1937 sàn. 1948 sàn, a Kɛra Sudan kùnnasigi-faama ye Bamakɔ ni Kita 'cɛ. 1953, "Union française" ɲɛmɔgɔya Dir'a ma. 1956 sàn kalo 11nan tle 26, Modibo Kɛra Bamakɔ galotigi ye. O kɔ fɛ, a Kɛra wasaden ye wasablon 'kɔnɔ. A Kɛra yen ɲɛmɔgɔ dankan ye. 1958 sàn Sɛnɛgal, Sudan, Hɔt Nfɔlta ani Dahomɛ ka fàraɲɔgɔnkan jὲkulu min tùn bɛ yen Modibo Kɛra o ɲɛmɔgɔ ye.\nModibo Keyta ka jamanatigiya\n1960 kalo 7nan tle 20, Modibo Keyta Kɛra Mali ni Sɛnɛgal ɲɛmɔgɔ ye. Mali ni Sɛnɛgal ka o jὲ bɔrɔtɔlen 'kɔ, Modibo Keyta ye Mali ka yɛrɛmahɔrɔnya Waleya 1960 sàn sɛtanburukalo tle 22. A ye Mali jamanatigiya Sɔrɔ o cogo la.\n1960 ɔtɔbrukalo, a ye SOMIEX Sìgi 'sèn kan walasa an ka jamana kɔnɔfɛnw ka Se ka Labaara an yɛrɛ fɛ yan. 1962, a ye Mali wari dunta cogoya Yɛlɛma ka Nà Mali ka bolo kan.\nPolitikiko siratigɛ la, Modibo ye Fili Dabɔ Sisɔkɔ ni Amadunn Dikɔ, n'olu tùn ye wasaden kɔrɔw ye, olu Datugu.\n1961 sàn, Modibo y’a Лini Faransi fε o ka kὲlεcεw ka Mali Blà kà Segin u ka jamana 'kɔnɔ. O sàn kelen in na, a ye Mareʃal Tito Bisimila Bamakɔ marisikalo la. A ni Seku Ture ni Kwame Nkuruma ye Gana-Laginε-Mali fàraɲɔgɔnya jὲkulu Sìgi mεkalo la. Juwεnkalo la, Faransi sɔrɔdasi minnu tùn bε Kati olu ye Mali Blà. Tubabu sɔrɔdasi labanw Taara sεtanburukalo tle duuru. Sεtanburukalo tle 13 Modibo Taara Etazuni jamanatigi fε yen n’o ye Jɔnn F. Kenedi ye.\n1962 sàn, Modibo ye jamana wεrε minnu Sirabɔ olu ye URSS, Cekɔslonfaki ani Alemaɲi ye. 1963 sàn, a ye lajεεrε dɔ Boloda ni Marɔk màsakε Hasann II ye, Alzeri jamanatigi (Bεnn Bela) ani Ecopi màsakε Ayile Selasiye ye ɔktɔburukalo la.\n1964 sàn, Modibo ye ʃinnjamana Setigi fɔlɔ Kùnbεn Bamakɔ n’o tùn ye ʃu Ɛnn Lay ye. O sàn kelen in na, a ye Ɛrnεsto Ce Gewara Bisimila Bamakɔ. 1965 sàn juwεnkalo tle 13, a ye Ufwεt Bwaɲi, Hamani Jori ani Moris Yamewogo Kùnbεn ɲɔgɔnye dɔ kamà Bamakɔ. 1967 sàn, Modibo ye Amadu Ayijo n’o tùn ye Kamerunn jamanatigi ye, o Bisimila. O ɲε na, a ye takalabɔ Izini Kurunbokari n’o tùn ye ʃinnkaw ka jɔlen ye.\n1968 sàn nowanbrukalo la Musa Tarawele ye bɛn-bɛn-bɛn dɔ Labɛn Modibo kamà. A ye modibofanga Dafiri ka modibo Minɛ k'a Blà kaso. O la sa 1968 sàn ni 1977 sàn 'cɛ, jamana Marala CMLN fɛ. Modibo Sàra Bamakɔ 1977 sàn mɛkalo tle 16 k'a ʃi To sàn 62 la. O la rajomali y'a ka sàya kuma Fɔ ko: "Mali kàlanfa Modibo Keyta n'a tùn Taara sɛgɛlafyɛnbɔ la, Sàra k'a sabu Kɛ 'fogonfogonnabana ye". A ʃu Dònna Amdàlay kaburudo la. O kɛlen Musa Tarawele yɛrɛ Nàna rajomali la ka Modibo Keyta ka sàya Kɛnɛkanfɔ nka mɔgɔ ʃi ma Sɔn Modibo sàcogo in ma. Modibo Keyta ka cyɛn Seginna a ma Musafanga bìnnen 'kɔ Alfa Umar Konarɛ fɛ 1992 sàn. Modibo dugumasiri bɔgɔja Kurunbokarila Bamakɔ 1999 sàn zuwɛnkalo tle 6. A muso Mariyam yɛrɛ Sàra kɔsa in na 2014 sàn k'o ʃì To sàn 94 na.\nModibo Keyta dugumasiri bɛ joliba kɛrɛ fɛ.\nModibo Keyta ka Fàrafinna kelenyali kὲlɛw\nModibo y'a ka ɲɛnamaya bɛɛ Kɛ Fàrafinna jamanaw kɛli kelen ye kὲlɛ la. A ni Sɛngɔr ye Mali ni Sɛnɛgal ka jὲ Sinsin fɔlɔ.\nO jὲ in bɔrɔtɔli Kɛra minkὲ, a y'i Majɛngɛ Sɛngɔr ma kà Sɔrɔ kà Fàrafinna tlebinyanfan kelenyatɔn Sinsin ni Seku Ture ni Kwame Nkuruma ye.\n1963 sàn, Modibo 'sèn tùn bɛ Fàrafinna kelenyatɔn bɛnkanw tàli baaraw la. A yɛrɛ tùn y'o cɛbɔ sinsinnen dɔ ye. A y' a Laɲini Marɔk màsakɛ ni Alzeri jamanatigi fɛ u ka Nà Bamakɔ. Olu nàli 'sèn fɛ, a ye 'fɔkabɛn Kɛ u ni ɲɔgɔn 'cɛ sabu kὲlɛ tùn bɛ jamana fla ninnu ni ɲɔgɔn 'cɛ. K'a da Minɛ 1963 la ka N'a Blà 1966 la, a y'a ka jὲɲɔgɔnyaw Lakuraya a ni Sɛnɛgal, Hɔt Nfɔlta ani Kɔdiwari ni ɲɔgɔn 'cɛ.\nFogo yeko: 1147049 - Bì: 333 - Kalo in: 8639 - Лinan: 68252.\nFura Yeko: 2592 - Bì: 1 - Kalo in: 12 - Лinan: 97.


I tuara jamana o jamana la, i na sariyaw sòrò yen minw b'a to jamana denw bè to nyògòn fè bèn ni hèra la. O cogo kelen na, an ni Ala cè tèmèn siraw bè ye minw b'a to an bè se ka hèra sòrò Ala fè.\n1.TÈMÈN SIRA FÒLÒ:\nALA BE I KANU ANI FEERE NYUMAN B'A FE I KA NYENAMAYA KO LA.\nAla ka kannya\n"Nka Ala ye an kanu cogo min na, a ye o jira nin de fè, ka an jurumutò to, Krisita sara an ye." (Romèkaw 5:8)\nAla ka fèere\nYesu ko: "Ne kòni nana walisa ne ka sagaw ka nyènamaya sòrò, o ka caya u la ka ta'a fè." (Yuhana 10:10)\nNka mògò caman ma nyènamaya dòn ni nyagali ni h่ra ye kamasòrò....\n2. TÈMÈN SIRA FILANAN:\nADAMADEN YE JURUMU KELA YE. O DE KOSON A TE SE KA ALA KA KANUYA NI A KA FEERE NYUMAN DON.\nAdamaden ye jurumukèla ye.\n"Faranfasi si tè mògòw bèe ye jurumu kè, u bèe dèsèra Ala nòorò la." (Romèkaw 3:23)\nAla ka senu.\nAla ko : "Aw ka kè senumaw ye, katuguni ne ka senu." (1 Pière 1:16)\nAla ye mògò da walisa a ka to jènyògònya nyman la ale fè. Nka mògò ye a sagonan sira nyènatòmò o la jènyògònya nyuman min tun bè ani a dabaa Ala cè o tinyèna. Bible bè o de wele ko jurumu. Jurumu bè bò nin de la (1) ni mògò bè muruti Ala ma (2) ni a mago tè Ala ko la (3) ni a ma se ka Ala ka dafalenya kun dama sòrò.\nAdamaden ni Ala cè farala.\n"Jurumu sara ye saya ye..." (Romèkaw 6:23)\nNin ja b'a jira an na ko Ala ka sènu, nka adamaden ye jurumukèla ye. Furancè jan bè u ni nyògon cè. Binyèw b'a jira, cogomin Adamaden b'a nyini ka gèrè Ala la a yèrè ka fèerèw fè: jogo nyumaya, Ala delili, Ala batoli ani kèwale nyumanw. Nka o si tè se k'a ni Ala cè jènyògònya tinyènen tugu. Bòda kelenpe min bè nin ko la, tèmèn sira sabanan b'o jira an na.\n3. TÈMÈN SIRA SABANAN:\nYESU KRISITA KELENPE DE YE ALA KA FEERE YE ADAMADEN KA JURUMU YAFA KO LA. ALE DE SARA AN KOSON. I BE SE KA ALA KA KANUYA N'A KA FEERE NYUMAN SIDON I KA NYENAMAYA LA ALE DE BARIKA LA.\nA bange ko kèra kabako ye.\nYesu Krisita ma kè adamaden farisogoma den ye, nka a sòrò la Ni Senu barika la mpogotigi Mariyama fè. O de kòson Yesu Krisita bè wele Ala Denkè.\nMariyama y'a fò mèlèkè ye ko: "O na kè cogo di, kamasòrò ne ma cè si dòn fòlò?" Mèlèkè y'a jaabi ko: "Ni Senu bè na i kan, Ala Kòròtalenba ka sebaaya na biri i kun na. O de kosòn i bèna den senuma min bange, o na wele Ala Denkè" (Luka 1:34-35)\nA sara an nò na.\nAla ye Ibrahima den kunmabò ni sagajigi kelen ye, tuma min na a tun bè n'a kè saraka ye. O cogo kelen na Ala ye dinyè kunmabò ni Ala ka sagaden ye, Yesu Krisita kòni o min sara an nò na walisa k'an ka jurumuw bò yen.\nO dugusajè, Yuhana ye Yesu natò ye a ma, a ko: "Ala ka Sagaden min bè dinyè ka jurumu ta k'a bò yen, o file." (Yuhana 1:29)\n"Krisita sara sinyè kelenpe jurumuw kosòn tilennen tòoròla tilenbaliw nò na, walisa a ka an lase Ala ma." (1 Pière 3:18)\nA kunnuna ka bò suw cèma.\n"Nin Yesu kòni, Ala y'a lakunun, an bèe ye o seerew ye." (Kèwalew 2:32)\nAla tun ye nin kow fò kiraw dala san caman sanni u ka kè (Esayi 53, Zaburuw 16,...)\nYesu Krisita kelenpe de ye Ala yère ka feèrè ye adamadenw ka jurumu ko la. O de kosòn a ye sira kelenpe ye k'an lasè Ala ma.\nYesu y'a jaabi ko: "Ne de ye sira ye, ani tinyè, ani nyènamaya. Mògò si tè na ne Fa ma, ni a ma tèmèn ne fè." (Yuhana 14:6)\n"Kamasòrò Ala ye dinyè kanu haali, fò a ye a Denkè kelenpe di, walisa mògò o mògò dara a Denkè la, o kana halaki, nka o ka nyènamaya banbali sòrò." (Yuhana 3:16)\nJènyogònya min tun tinyèna an ni Ala cè, Ala yèrè ye o tugu. A ye Yesu Krisita, Ala ka Sagaden ci ka na sa gengen jiri kan an nò na. A ye an ka jurumuw juru sara.\nNka nin tèmèn sira saba dònni t'a bò....\n4. TÈMÈN SIRA NAANINAN:\nAN KA KAN KA SON YESU KRISTA MA I KO AN KISIBAA NI AN MATIGI. N'O KERA AN BE KA ALA KA KANNUYA NI A KA FEERE NYUMAN SIDON AN KA NYENAMAYA KO LA.\nAn ka kan ka sòn Yesu Krista ma.\n"O bèe n'a ta, minw sònna a ma ka da a la, a ye fanga di olu bèe ma ka kè Ala denw ye." (Yuhana 1:12)\nAn bè son Yesu Krista ma dannaya fè.\n"Aw kisilen bè nèema de barika la dannaya fè, o ma bò aw yèrèw la dè, Ala ka nili fèn don. O tè kèwalew nò ye, walisa mògò si kana a yèrè bonya." (Efesekew 2:8-9)\nKa son Yesu ma o ye bange ko kura ye Ala ka gwa kònò. (Yuhana 3:1-8)\nAn ka kan ka Yesu wele ka don an ka nyènamaya la.\nYesu ko: "Ne jòlen filè da la ka da kònkòn. Ni mògò dò ye ne ken mèn ka da yèlè ne ye, ne na don o yòrò ka dumuni kè o fè, a na dumuni kè ne fè." (Jirali 3:20)\nKa sòn Yesu Krisita ka kalanw ma o dama t'a bò. Ka son Yesu ma o kòrò: ka ban an yèrèw sago ma ka Ala sago kè (ka nimisi), an b'an jigi da Yesu kan ko a bèna an ka nyènamaya la ani k'an ka jurumuw yafa an ma; an bè son Yesu k'an kè a yèrè sagona mògò ye.\nNin ja fila bè nyènamayá sifa fila ko jira.\n1.Yesu tè nyènamaya min na. Yesu bè nin nyènanaya kò kan. Nin tigi yèrè y'a ka ko bèe kuntigi ye. A ma feèrè si sòrò a ka jurumuw yafali ko la. A dusu bè to k'a jalaki, hèra t'a dusu la. 2.Yesu bè nyènamaya min kònò. Yesu Krista ye nin tigi ka kow bèe kuntigi ye. Yesu ye a nyèminèbaa ye ko bèe la. Hèra bè nin tigi ni Ala cè kamasòrò a sònna a ma ko Yesu sara a ka jurumuw kosòn.\nE ka nyènamaya bòlen bè nin fila la jumèn fè?\nI b'a fè I ka nyènamaya k'a kè u la jumèn kelen ye?\nI bè se ka sòn Yesu ma cogo min na. O bè na jira I la.\nI bè se ka sòn Yesu ma sisan yèrè dannaya fè.\nYesu wele, ka don i ka nyènamaya la deili fè. Delili, o ye ka kuma Ala fè. Ala bè I kònònna ko bèe don. Ka da o kan, a faamu, ko i da la kuma tè ko ba ye Ala fè. Ala bè min filè o ye i dusu kun cogo ye.\nI bè se ka deili kè nin cogo la:\n"Matigi Yesu, ne mago bè i la. Ne bè barika da i ye i saya kosòn gwègwè jiri kan ka ne ka jurumaw yafa. Ne bè ne dusukun dayèlè i ye ani ne bè sòn i ma, kè ne Kisibaa ni ne Matigi ye. Ne bè barika da i ye ne ka jurumaw yafali kosòn ani nyènamaya banbali kosòn i ye o min di ne ma. Ne ka nyènamaya nyèminè. I b'a fè ne ka kè mògò min ye i ka ne kè o ye. Amina."\nNin delili bè bèn i kònònna ko ma wa?\nNi o do, sègin nin delili kan, Yesu bè na don i ka nyènamaya la i ko a y'o lahidu ta cogo min na.\nI bè se k'a dòn cogo min ko Yesu Krisita bè i ka nyènamaya la? I ye Yesu wele ka don i ka nyènamaya la wa ? Ka kenyè ni a ka lahidu ye Jirali 3:20 na Yesu bè min sisan ? Yesu Krisita y'a fò ko a na don i ka nyènamaya la. Yala a bè son ka i nègè wa ? Sababu jumèn b'a to i b'a dòn ko Ala y'i ka delili jaabi? (Ala ka kantigiya ani a ka kuma).\nBible bè nyènamaya banbali lahidu ta mògòw ye minw bèe bè sòn Yesu ma.\n"O seereya filè nin ye, ko Ala ye nyènamaya banbali di an ma, o nyènamaya bè sòrò a Denkè la. O Denkè bè min fè, nyènamaya bè o fè. Ala Denkè tè min fè, nyènamaya tè o fè fewu. Aw minw dara Ala Denkè tògo la, ne bè nin kow sèbèn ka ci aw ma, walisa aw k'a dòn ko nyènamaya banbali bè aw fè." (1 Yuhana 5:11-13)\nKa kènyè ni nin lahidu ye i bè se ka dòn ko Yesu Krista bè i ka nyènamaya la ani ko nyènamaya banbali bè i fè tuma min yèrè la i y'a wele ka don i ka nyènamaya la. A tèna i nègèn fewu. I ka to ka barika da Ala ye kamasòrò Yesu Krisita bè i ka nyènamaya la ani ko nyènamaya banbali bè i fè.\nI hakili ka to nin na kosèbè...\nI kana i sinsin i dusukun cogo kan.\nAla ka kuma (Bible) o de ye dannabaa nyèminèbaa ye a yèrè dusukun cogo wala a ka miiriliw t'a nyèminè tun. Dannabaa bè nyènamaya dannaya de barika la o ye jigi dali ye Ala ka kantigiya ni a ka kuma kan. Bi, i bè se ka kè hèra la. Sini i bè se ka kè dusukasi la. Dusukun tè to cogo kelen na. Don bè n'a ta do. O de kosòn i kana i sinsin i dusukun cogo kan walisa k'a jèya a la ko Yesu Krisita bè i ka nyènamaya la.\nAla yèrè y'a fò ko: "Ne tèna i to yen fewu, ne tèna i bila abada." (Heburuw 13:5)\nKomi i b'a dòn ko Ala tè i nègen, o de kosòn don ka di o don ka go o, i bè se ka barika da a ye kamasòrò a bè i ka nyènamaya la. Ni i bè barika da Ala ye o b'a jira ko i dalen bè a ka lahiduw la.\nMun kèra i ye i sonnen kò Yesu Krisita ma ?\nKabini i sònna Yesu Krisita ma i dusukun na dannaya fè, fèn caman kèra i ye i n'a fò:\nYesu Krisita nana i ka nyènamaya la. (Jirali 3:20; Kolosekaw 1:27)\nI ka jurumuw bèe yafara i ma. (Kolosekaw 1:14)\nI kèra Ala den ye. (Yuhana 1:12)\nI ye nyènamaya banbali sòrò. (Yuhana 5:24)\nI ye nyènamaya kura daminè. Ala ka feèrè nyuman ye min ye i ka nyènamaya ko la i na o don. (Yuhana 10:10; 2 Kòrèntekaw 5:17; 1 Tesalonikekaw 5:18)\nYala, ko duman wère bè ye min ka fisa ni ka sòn Yesu ma ye wa ?\nI bè sòn ka barika da Ala ye sisan a ka ko nyuman kèlew kosòn i ye wa? Ka barika da Ala ye o bè i ka dannaya jira.\nDannabaa ka nyèfè taali kè cogo dòw:\nDannabaa ka nyèfè taali bè bò a jigi bèe dali la Yesu Krisita kan. "...mògò tilennen na nyènamaya dannaya de barika la." (Heburuw 10:38). Dannaya de b'a to i bè se kti jigi da Ala kan i ka nyènamaya ko bèe la ani ka nin kow kè:\nAla deli don o don. (Yuhana 15:7)\nAla ka kuma kalan don o don. (Kèwalew 17:11) -- I ka Ala kuma kalanni daminè Yuhana kitabu la.\nAla kanminè tuma bèe. (Yuhana 14:21)\nYesu Krisita ko fò mògò wèrèw ye i ka nyènamaya ani i dala kumaw fè. (Matiyu 4:19; Yuhana 15:8)\nI jigi da Ala kan i ka nyènamaya ko kètaw bèe la. (1 Pière 5:7)\nA to Ni Senu ka i nyèminè don o don ani ka barika don i ka nyènamaya n'i ka seereya la. (Galasikaw 5:16-17 Kèwalew 1:8)\nDannabaaw ni nyògòn cè jènyògònya nafan:\nDògò kurun caman bè mana kosèbè nyògòn fè tasumala. Nka n'i bè kelen bò ka bila a danna, a tasuma bè sa. I ni dannabaa tow cè jènyògònya fana bè ten. A ka fisa i ma ka jè mògò wèrèw fè minw sònna Yesu Krisita ma i ko u Kisibaa ni u Matigi. I ka kan ka to ka lajè eglise dò mògòw fè minw bè da a la ko Bible ye tinyè ye ani u bè Yesu Krisita bato. A daminè nin dògòkun yèrè la.\n"An kana nyògòn lajèli dabila i ko dòw b'a kè cogo min na, nka an ka nyògòn laadi, janko aw b'a ye ko Matigi ka don surunyara." (Heburuw 10:25)


Warsala - Fàkan\nWarsala bɛ kulukɔrɔ marabolo de fɛ. A bɛ yen galoda min na o ye geɲɛka ye. Joyila min y'a ka kolomi ye, a n'o cɛ bɛ Taa bam 51 ɲɔgɔn na. A ni kulukɔrɔ yɛrɛ ye 76 ye. Yen lamini na duguba min ka surun a la, o ye faana ye bari a n'o cɛ tɛ Tɛmɛ bam 6 kan. Warsala seleke naani laminiduguw n'u cɛ jànya Flɛ: kɔrɔn fɛ, faana bɛ yen ni bam 6 ye, tlebin fɛ, Tingɔle bɛ yen ni bam 15 ɲɔgɔn ye, kɛɲɛka fɛ, misango ni ncinina bɛ yen ni bam 7 ye wòroduguyan-fanfɛla la, ngabakɔrɔ bɛ yen ni bam 3 ye.\nDugu in bɛ Weele Nbezana fana na. Nka fɛn min y'a tɔgɔ fla ninnu nàcogoko ye, kùnnafoni kɛrɛnkɛrɛnnen ma Sɔrɔ o kan.\nWarsala tu tigɛbaa Bɔra bana keleye de. A tɔgɔ tùn ye Masa faanɛ ye. Masa bɛ yen tu Tigɛ ni k'i Sìgi tuma min na, a ka baara tùn ye numuya de ye. K'a Tà Masa ka waatiw la fo ka na Se bì ma sa, warsala bɛ ka Màra laadaladugutigiw de fɛ. U ka o laadaladugutiya in fana bɛ Nà kɔrɔyakunda de. Ni warsala dugutigi Banna u bɛ kalo sàba de Kɛ ka Sɔrɔ ka kura Sìgi. Nka n'a Bɔrɔ saya la n'i kɔni Sìgira wuliliko-kuma tɛ yen. Warsala dugutigi kɔrɔw Flɛ: Masa, Sidi, Dina baba bagayɔkɔ, Nɛrɛjurukɔrɔ faanɛ, Cɔfulo bagayɔgɔ, Bakari faanɛ, jukable bagayɔgɔ ani Mori faanɛ. Nka an bɛ bì min na Fabu faanɛ de bɛ yen dugutigiya la. Màsakɛfanga waatiw la, warsala tùn Màrala kɛrɛla màsakɛw fɛ.\nKìn duuru de bɛ warsala, olu ye nɛgɛjurula, ntɛneya, nbezana, bagayɔgɔla ani kumarela.\nBamanaw-numuw ni fulaw de bɛ warsala. Yen jàmuw ye faanɛ, bagayɔgɔ, kanɛ, kumarɛ ani kulubali ye. warsalakaw ni fulaw de bɛ sinankunya Kɛ. 'Tnɛ tɛ 'fàn ni 'fàn 'cɛ, a tɛ 'kìn ni 'kìn 'cɛ, a tɛ 'du ni 'du 'cɛ wa a tɛ hali 'dugu ni 'dugu 'cɛ yen furuko siratigɛ la. Warsala, fulakan ni bamanankan de Fɔ yen. Nka nin kan fla ninnu fana na min bɛ Fɔ u fɛ ka caya o ye Bamanankan in de ye.\nSɛnɛ ye yenkaw ka baarawla fànba ye. U bɛ keninke, sunna, saɲɔn, kàba, malo, tiga, tiganinkuru, woso, je, bàra, ʃɔ, zɛrɛ, bɛnɛ, soza, dà ani kɔɔri. Nakɔlabaaw fana bɛ K'u fɛ yen. U ka nakɔw 'kɔnɔ, u bɛ jiriba dɔw Turu i n'a fɔ mangoro, lenburu, buyakgi, manje, namasa, ntɔmɔnɔ ani sɔmɔ. Yen nakɔtigiw bɛ nafɛn dɔ fana Sɛnɛ i n'a fɔ jabibi, fòronto, jaba, ɲugu, tamati, nkɔyɔ, salati, ʃù, nkɔyɔ, gan, kɔnkɔn, nanaye ani melɔn. Ninnu tɛmɛnen 'kɔ, u bɛ baganmara fana dɔɔnin dɔɔnin Kɛ. Yen bagan màrataw ye bà, misi, saga, fàli, wùlu, jakuma, ʃɛ, kami, tonkɔnɔ, lɛ, tlotlo ani jɛnɛntubannin ye. U bɛ jago bɛ Bòli butigifeerew ni sɛnɛfɛn-feerew ni jiridenfeerew ni baganjagow ani bololafɛndlata-feerew (numuyabaaraw) de kan. Yen bololabaara misɛnnin-kɛtaw ye ŋununda, sìgilandla, kalakadla, sansaradla, dabadla, fùdla ani furunɛdla ye.\nYenkaw ka kɔnɔminɛfɛɛrɛ ye manabɛlɛ ni wɔlɔjuruda ye. Marafa y'u ka kungosogobaw fàalan ɲuman ye. U bɛ misiden dabɔ ni ncɔlɔ ye. U ka dugukɔnɔ-bagan murutilenw Minɛni na, u bɛ jonborifli, koronka-minɛ walima nɛgɛka-minɛ (ni dumunifɛndɔ ye) de Kɛ. Finisɔgɔ fana bɛ Kɛ yen musow fɛ.\nKo kurako siratigɛ la, ɲɔʃimansin, jabaranin, kɔɔrisugu, kɔlɔn ŋana tlebarika-walan, kalalikɛkɛmansin, pɔnpekɔlɔn , sènfɛjuru ani moto bɛɛ bɛ Sɔrɔ yen. CMDT ni Bɔrfɔndɛn ani pezɛrɛnin ye baɲumankɛtɔnw ye minnu y'u bolonɔ Blà yen na yiriwa siratigɛ la. U ka ɲɛtaa tùn ɲɛsinnen bɛ dugumɔgɔ bolomadɛmɛni de ma ni baaraminɛnw dili ye fo ka Taa Se sannifeerew ma.\nBalikukalan de Dònna warsala ka Kɔn kàlan caman 'ɲɛ. O kɔ fɛ blonkɔnɔ-kalan Nàna yen. Nka an bɛ bì min na yen lakɔli de yanga ka bòn ka Sago kàlan tɔw bɛɛ kan. O lakɔlikalan in kàlanso kelenpe de bɛ yen, wa o fana ye dugumadakun fàn fɔlɔ ta de ye. A lakɔliso in ye fòroba ta ye. A Dabɔra 1997 sàn. Nka ninnu bɛɛ fana tɛmɛnen 'kɔ, nkosɛbɛnni-kalan fana bɛ Kɛ yen kabini tuma jàn.\nDiinɛko siratigɛ la, jumamisiri kelen, misiri gansan kelen ani eglizi kelen bɛ yen. Yen silamɛya dònbaaw ye Madu jire ni Bɔkari jalo ye. Kerecyɛnya taw ye Fabu faanɛ ni Yusu tarawele ye. Yen tnɛw ye jeli ni tawo (jilakɔnɔ suguya dɔ dòn) ye.\nKɔɲɔw ni seliw ni sanyɛlɛmaw ni sankubɛnw ni denkundiw ni tɔnɲɛnajɛw ni ntolatan ani laadalakow ye yenkaw ka ɲɛnajɛlakow ye. U ka fɔlifɛnw ye dunun ni gita ni jenbe ni bari ni buru ni ntamannin ni bala ni fle ani flen ye. U ka ɲɛnajɛyɔrɔ ye dugu fòroba-kɛnɛba ye.\nJisigiyɔrɔ dɔw bɛ yen i n'a fɔ kɔ, fàla ani jɛ. A yɔrɔ ninnu na, jɛgɛ kelen-kelenninw bɛ Sɔrɔ yen ka Fàra koorow ni kaanaw ani koorokaaraw kan. Jiri suguya caman fana bɛ Sɔrɔ yen kungo 'kɔnɔ i n'a fɔ jala, banan, sanan, genun, nkaba, npeku, zaban, dingɛ, gele, nsira, bumu, ʃì, nɛrɛ, sebe, toro, balazan, ntabakùnba, kòro, woo, ntɔngɛ, ntege, zɛrɛninjɛ, nkalama danga sunsun, zɛkɛnɛ, zaajɛ, bàro, ɲama, gunjɛ, pɔpɔ, nten ani ntomi. Kungosogo minnu ka Teli ka Sɔrɔ yen olu ye miniɲan, dànkala, nkorongo, kungo-kami, wɔlɔ, gunnajɛ, baninkɔnɔ, warabilen, bàla ani nkolonin ye. Warsala kungoda tɔgɔ ye lamakara ye.\nKaburudon fla de bɛ warsalakaw fɛ yen wa foyi ma Nà n'o ye ni dugu sìgicogoko tɛ.U ka o kaburudon fla ninnu bɛ dugu tlebinyanfan de fɛ.\nYen waatiw fàlen-fàlen cogo Flɛ: ni samiɲɛ Bɔra yen kawulɛ bɛ Nà, n'o Bɔra yen, tlema bɛ sɔrɔ ka Nà.\nKabakomayɔrɔ 'fɛn tɛ warsala dugu 'kɔnɔ ko màa bɛ Se ka Taa i ɲɛ Da min kan.\nBlàdon : 2017-04-20 Yɛlɛmako laban : 2017-08-23\nFogo yeko: 1147171 - Bì: 455 - Kalo in: 8761 - Лinan: 68374.\nFura Yeko: 1383 - Bì: 1 - Kalo in: 8 - Лinan: 79.


Kwàzanna - Fàkan\nKwàzana Ye Baninkɔ dugu dɔ ye min Bɛ Jὲbɛn galoda fɛ Joyla kolomi na. A ni Jὲbɛn kubedugu cɛ jànya ye bam 7 ye ni k'a ni Joyla ta Kɛ bam 115 ye. A Bɛ marabolo min na, o ye Kulukɔrɔ ye, a n'o cɛ bɛ Taa bam 242 la. A Bɛ Mὲɛna kafoda la a ni min cɛ ye bam 10 ɲɔgɔn ye. Dugu laminidugu naani tɔgɔ Flɛ nin ye: kɔrɔn fɛ Sirimabugu ni Jàratubugu Bɛ yen ni bam 5 ye. Dugu ni tlebin 'cɛ, Duguyana de Bɛ yen, bam 5. Dugu kɛɲɛkayanfan fɛ, Woronin Bɛ yen ni bam 2 ye. Dugu min Bɛ dugu ni worodugu 'cɛ o ye Jɔnɔgɔ ye min n'a cɛ Ye bam 3 ye. Kwàzana ni duguba minnu ka Surun ɲɔgɔn na olu Ye Joyla ni Faana ye.\nKwàzanna tu tigɛli bɛ taa sàn 201 ɲɔgɔn na. Kabi dugu in Sìgira a tɔgɔ ye kelen ye. A sìgibaa ye Kwàzan ye min Bɔra Mande ka Nà sὲnɛ siratigɛ la. Fɛn min y'a tɔgɔ sɔrocogo ye, an bɛ Nà dɔɔnin Лɛfɔ o kan. Dugu tɔgɔ Sɔrɔla a sìgibaa tɔgɔ fɛ ko Kwàzan. O tɔgɔ in fɔli de Nàna ni Kwàzanna ye.\nLaadala-dugutigiko de bɛ Kwàzanna. A bɛ kìn kelen ka bolo kan w'a bɛ jamu kelen ka bolo kan n'o ye Tarawelew ye. Yen, dugutigiya bɛ Nà kɔrɔya-kunda de. Ni dugutigikɔrɔ Faatura, kura de bɛ Sìgi kalo 3 o kɔ fɛ. U ka dugutigikɔrɔ dɔw tɔgɔ flɛ: Kwazan, Nanamacɛ, Sìribacɛ, Kɛɛma, Cɛwari, Dɔcɛ, Baajan, Лankɔrɔ, Baablen, Musa, Yusu. Nin mɔgɔ tɛmɛnen bɛɛ tùn ye Tarawele ye. Màa min bɛ dugu kun na bi, o ye Nuhum Tarawele ye. Dugu in tun bɛ jamanatigi-dugu min ka mara kɔnɔ, o ye Лɔfalenna ye.\nKwàzanna mɔgɔ bɛ 1000 Bɔ bi. A sìgikɛnɛ ye bam 1 ye kɛrɛ naani na. Kìn 3 de bɛ yen. Dugu b'a sìgiyɔrɔ flanan na nin ye: Dugutigila ni a sìgilen bɛ yɔrɔ min na sisan.\nSiya min bɛ Kwàzanna, o ye bamanan ye. Yen jamuw ye: Tarawele, Mariko, Kulubali. Dugu mɔgɔw sinankunw ye Kulubali, Jàra, Togola, Kɔnɛ, Jabaatɛ, Jalo. Furusira bɛ dugu mɔgɔw ni ɲɔgɔn cɛ w'a bɛ dugu ni dugu wɛrɛ cɛ. Kan min bɛ Fɔ yen, o ye bamanankan ye.\nSɛnɛ ye kwàzannakaw ka baara la kologirin dɔ ye. Ka Fàra o kan baganmara ni jàgo bɛ Kɛ yen.\nBololabaara minnu bɛ Kɛ Kwàzanna olu ye : ŋununda, segereda, ciyan, sigilandla, kalakadla, sansaradla.\nO tɛmɛnen kɔ numuyabaaraw bɛ Kɛ dugu in na. Numucɛw bɛ baara minnu Kɛ, olu ye: dabadla, jeledla, jalodla, murudla, zundla.\nFɛɛrɛ minnu bɛ kwàzannakaw bolo kungofɛnw fàgali la olu ye : manabεlε, ntεfεrε, wɔlɔjuru, wɔlɔgεn, bese, waraminɛ-nɛgɛ, nkalaŋɛ, fɛlebɔ, basaminɛ-nɛgɛ, furabulu samani ka wɔlɔ Minɛ a fan kan, dingɛ tigɛli ka wɔlɔfan Bla o kɔnɔ, ʃiladɔn mana dali, buturu.\nBaaɲumakεtɔn min ni dugu Delila ka baara Kε ɲɔgɔn fε o ye ACODEP ye. Ale de Nàna ka jurudon, balikukalanko ani baganbalo ka ma.\nKàlanko siratigɛ lakɔlikalan Dabɔra Kwàzanna 2004 sàn. Kàlanso fla dòn wa forobata y'u ye. Sàn 9 kalan don .Balikukalanso kelen fana bε yen min Dabɔra 1980 sàn. Ka Fàra o kan, blonkɔnɔ-kalanso fla bɛ yen minnu daminɛ ni sisan cɛ ye sàn 80 ye. Kàlan min Donna Kwàzanna fɔlɔ o ye blonkɔnɔ-kalan ye nka bi lakɔlikalan de fanga ka bon kosεbε.\n- Laminini Mariko : Ale sìgiyɔrɔ ye Kucala ye. A ka baara ye pokisiya ye. A ʃi ye 48 ye.\n- Umar Tarawele : Ale sigilen bε Лɔnɔ. Lakɔlikaramɔgɔ min ʃi ye sàn 32 ye.\n- Malik Sagara : Ale bε Bamakɔ. A ʃi ye 32 ye. A ka baara ye dɔgɔtɔrɔya ye\nDugumɔgɔw bε diinε min na, o ye silamεya ye. Diinε in donbaa ye Idrisa Tarawele ye. A Nàna ni diinɛ in ye ɲina y'a sàn 40 ye. Misiri 2 de bɛ Kwàzanna.\nKa Fàra o kan, laadalabato dɔ bɛ Kɛ ye min ye fara ye. Ale batoyɔrɔ ye faraso ye.\nDugu dasiri ye miniɲan ye.\nKɔɲɔ, laadalakow, tɔnɲɛnajɛw, seliw, sanyεlεmaw ani sankunbεn ye kwàzannakaw ka ɲɛnajɛlakow ye. U ka o ɲɛnajɛ ninnu fɔlifɛnw ye nkɔnin, flen, gita, bàra ani dunun ye. Nka ɲɛnajɛfɛn kɔrɔ dɔw fana bɛ yen i n'a fɔ bɛlɛta, nparibɔ, fɛrɛn, juruden, nten, wali, ʃεnta ani kɔlɔci. Kwàzannakaw ka nin ɲɛnajɛ ninnu bɛ Kɛ fεrεba de la. Nin bεε kɔ fε farikoloɲεnεjε wεrεw bε yen i n’a fɔ sennantolatan, sennaboli ani nεgεsoboli.\nKwàzanna kungo kɔnɔ, jisigiyɔrɔw ( kɔ,dàla, fàla, jɛ), jiriw ani kungofɛnw de bɛ yen.\nDugu in na, dàla saba, kɔ kelen, fàla 2 ani jɛ 1 de bε yen.\nDugu in kungodaw tɔgɔ ye: ciyansorola, jɛnin, nagyew, nkalamatu, lɛkɔnɔ.\nKaburudo 4 de bɛ dugu in na. Dugutigiw ta, musokɔnɔmaw ta, denmisɛnninw ta ani jotigiw n'u musow ta. Kaburudo ninnu bɛ dugu ni banin, baba ani tlebin cɛ.\nKwàzanna, tlema mana Bɔ yen, samiɲɛ de bɛ Nà n'o Bɔra yen kawulɛ bɛ Nà. O kɔ fɛ fonɛnɛ bɛ yen.Yen sanji hakɛ samiɲɛ kelen kɔnɔ o ye 500 ye.\nKabakoma-yɔrɔ minnu bɛ Kwàzanna olu ye: jotu, simaladege, burutu, ɲanantu, jotunajatu.\nMinnu tɔgɔ bɔlen don fo jamana wɛrɛw mɔgɔw bɛ Nà u Flɛ, olu ye: jotunajatu, dafalenbama.\nBlàdon : 2017-05-25 Yɛlɛmako laban : 2017-06-04\nFogo yeko: 1147333 - Bì: 617 - Kalo in: 8923 - Лinan: 68536.\nFura Yeko: 1018 - Bì: 2 - Kalo in: 13 - Лinan: 76.


Fogo ka laɲiniw\nFɛn minnu blàli kɔnnen dòn bataki kan\nFogo sɛbɛnniko n'a sɛbɛnnikanko\nTɔgɔ sεbεnnen bisimilalikan\n1. Fogo ka laɲiniw\nBataki ye fogo dayɛlɛnnen ye kà Blà jyɛnmɔgɔ 'ɲɛ Mali kanw na. A Bɛ Mali kan 9 de la fɔlɔ kan 13 'tu la. A lawulikun ye kà ɲɔgɔn-lasɔrɔcogo Blà o kan ninnu mɛnbaaw ye fogokɛnɛ kan. Sɔsɔlikɛnɛ dòn, ɲɔgɔnfaamu-kɛnɛ dòn awa ɲɔgɔnlakalan-kɛnɛ dòn fana. A kɛnɛ in ye 'yɛrɛlaɲɛnajɛ-kɛnɛ ye ani ɲɔgɔn-kunbɛnkɛnɛ. An ye kùnnafoniw carinni 'teliya la o fὲɛrɛ caman Лɛtigɛ kà Blà a kanmɔgɔw ye i n'a fɔ:\nCisama sugu bɛɛ dɔ blàli i limaanaw ma 'gundo la walima 'forobaya la;\nCisama sugu bɛɛ dɔ sɔrɔli kà Bɔ i limaanaw 'yɔrɔ, 'gundo la walima 'forobaya la;\nJyɛn kùnkan dɔnni i sènkuru kan ni sènfɛjurulakaw ni latigɛlanw ye 'nɔ̀gɔya la\nI mago ɲὲli i ni fana-fɛmɔgɔw 'cɛ ɲɛtugu ni ɲɛyɛlɛn 'cɛ 'musakabɔbaliya la.\n2. Fɛn minnu blàli kɔnnen dòn bataki kan\nBataki fogo kanfɛn kɔnnenw bɛ Fɔlɔ Mali jamana ka ko lagoyalenw na fogoko la. Cakɛda min b'o koɲɛ 'kùn na jamana 'kɔnɔ o ye AMRTP ye. Mɔgɔw bɛ Se k'u Sàra o cakɛda mɔgɔw la o koɲɛ la. A kanfɛn kɔnnen sìgiyɔrɔma flanan ye Fàkan Kanbaaraso bànkow ye fogoko la. An tɛ Jɛn n'a ye ko 'mɔgɔ ka nin fɛn masina ninnu Blà fogo foroba kan: nɛniw, dɔgɔyaliw, lebubɔkow, ja bɛnbaliw i n'a fɔ cɛnimusoyajaw (lamagaja Fàra ja jalen kan walima ɲὲgɛn). Olu tɛmɛnen 'kɔ kà Bɔ yen, mɔgɔblà-ɲɔgɔnnakow bɛɛ kɔnnen dòn fogo kan. Maramafɛnta kofɔli diinɛkɛlɛ la kà mɔgɔw suguni kà Kɛ o n'a ɲwaannaw kan o ʃi ma Yamaruya bataki kan. I mɔgɔ nin ko fɔlen ninnu n'u ɲwaannakow dɔ Blà fogo kan, o ɲankeliber fɔlɔ ye fogo tìgiw 'bolo k'i ka fɛn blàlen in ʃilatunu kà Bɔ fogo kan. A ɲankelilako tɔw bɛ Sɔrɔ kà Boloda o kɔ fɛ.\n3. Fogo sɛbɛnniko n'a sɛbɛnnikanko\nI k'a Dɔn k'a Fɔ ko bataki fogo ye taafan fla lablalen ye mɔgɔw ye: i ɲɛnafɛn (sɛbɛnni, ja, mankan) dɔ blàli foroba kan walima a dɔ blàli i limaana dɔ ma. Fɛn min ye fɛn blàlenw ye foroba kan, mɔgɔ fɛn o fɛn tɔgɔ Sɛbɛnna fogo kan, o b'o Ye wa bɛɛ bɛ Se k'i fɛla Fɔ a fɛn masina blàlen kan. N'i ka fɛn blàlen tigɛli Dyar'i ye ka Bɔ foroba kan walima ni mɔgɔ wɛrɛ ta blàlen tigɛli Dyar'i ye kà Bɔ i ɲɛ 'kɔrɔ, i bɛ Se k'o Kɛ ni "x" taamaʃyɛn digili ye o fɛn blàlen fɛnsɛkɛnɛ sanfɛseleke 'kɔnɔ i kinin fɛ walan kan. O fàali in bɛ a fɛn masina Tigɛ kà Bɔ e kelen 'kùn nk'a t'a Tigɛ kà Bɔ fogo kan pew. Fɛn jɔɔʃili kà Bɔ fogo kan pew o fɛɛrɛ n'o yamaruya bɛ fogotigi dɔrɔn 'bolo. Walasa fogotigi k'o Kɛ, n'i ka fɛn blàlen Bɛnna fogo ka ko kɔnnen dɔ ma, fogotigi b'o Jɔɔʃi ka Bɔ fogo kan pew mɔgɔ ʃi kan'a Ye blen.\nNka fɛn min ye fɛn blàlenw ye limaanaw ma, mɔgɔ wɛrɛ t'o Ye n'i ka limaana sugandilen tɛ. I ka fɛn blàlen ye 'gundo ye i n'o tìgi 'cɛ. O la, o fɛn blàlen Bɛ ko min kan fogo tìgiw ka 'fɛn t'o bɛnbaliya n'o bɛnnenya la. o y'i ka 'ko y'i 'bolo.\nO tɛmɛnen 'kɔ, fɛn min ye sɛbɛnnibolo wɛrɛw sɛbɛnni ye kà Blà fogo kan i n'a fɔ tifinag, nko walima masaba, o sɛbɛnni sugu ninnu fana kɔnnen dòn fogo foroba kan. O sɛbɛnnibolow jàn o jàn Bɛ Mali 'kɔnɔ wali Mali kɔ kan, o ʃi tɛ Yamaruya foroba kan. N'i y'u Sɛbɛn i n'i limaana dɔ 'cɛ sugandilen fɛ, an ka ɲankeli tɛ Bòli o kan. Nka u sɛbɛnni bɛ mɔgɔw Lafili foroba kan. N'i y'i Tugu k'a Sɛbɛn foroba kan, i ɲankelibere fɔlɔ ye k'i ka a sɛbɛnni Caron kà Bɔ fogo kan sani an ka fὲɛrɛ wɛrɛ Tà i nɔbɔli kan ma.\n4. Tɔgɔ sεbεnnen bisimilalikan\nKarisa, i bisimila Fàkan bataki fogo kan. Fàkan Kanbaaraso bɛ na To ka fòliciw Blà i ma i ka fogosira fɛ ani i ka nɛgɛjuru-sira fana fɛ. I Jija i ka fogo yamaruyakanw Maflɛ waati nàtaw la.


Salif Keïta — Wikipedia bamanankan\nSalif Keïta bangera Uti tle 25, san 1949 Joliba dugu kɔnɔ. Jɛnselekenaani farafin pop dɔnkilidala ani sɛbɛnina lakodɔnnen don kabɔ Mali la. Sankaɲongon t'a la tɛ dɔnrɔn a tɔgɔ bɔlen ka fɔ Afrika sanu kantigi, nka yefuge don min bɔkolo ye Sunjata Keita ye Mali mansamara sintinbaa fɔlɔ. A bɔkolo in kɔson, a man kan ka kɛ dɔkilida ye min tolen don jeliw ma.\nYefugeya in kera gɛlɛya ye Salif Keita ma aka kabila kɔnɔ min ya to a y'a wolodugu bla ka taa Bamako san 1967. Yen, a donna fanga ka fɔlikulu min tɔgɔ Bamakɔ Super Rail Band. San 1973, a donna "Lasigidenw" fɔlikulu la. Politikiko gerentɛ ya to Salif ani Lasigidenw bɔra ka taa Abijan san 1970 kɔnɔna.\nRécupérée de « https://bm.wikipedia.org/w/index.php?title=Salif_Keïta&oldid=36782 »\nLa dernière modification de cette page a été faite le 26 Ɔkutɔburukalo 2015 à 07:14.


Niger: jatijɛwalekɛla mɔgɔ 24 fagara sɔrasiw fɛ\nA jɛnsen na : 03/05/2021 - 14:24\nNiger sɔrasiw, u ka lakanda dɔ senfɛ, san 2015 (ja). © Lekan Oyekanmi/AP\nNiger jamana na, jatigɛwalekɛla mɔgɔ 24 de ka boli bana pewu. U tun minɛna sɔrasiw fɛ jamana tilebinyanfan na Niger ni Mali dancɛ la. Kunu dantigɛlisɛbɛn dɔ kɔnɔ Niger marabaw y'a yira kafɔ o jatigɛwalekɛla ninnu y'a ɲini ka boli o de senfɛ sɔrasiw y'u bɛɛ bɔnɛ u nin na.\nNin ko in bɛɛ sɔrɔla cogomina, Niger lakandatigilamɔgɔ minnu bɛ baarakɛ gundon la, Avril kalo tile 28 u ye kunnafoniya sɔrɔ kafɔ jatigɛwalekɛla caman faralen don ɲɔgɔn kan Chinegodar dugu yɔrɔ dɔ la, Tillabery mara la.\nO jatigɛwalekɛla ninnu tun bɛ fɛ ka taga bin Banibangou dugu de kan. Niger sɔrasiw fana bila ka suma fosi don a ko la, u ye kɛlɛ kulu dɔw wuli teliyala ka se yen, ka jatigɛwalekɛla ninnu ka fɛɛrɛ ciyɛn u bolo.\nNiger kɛlɛ bolo minisiriso ka dantigɛlisɛbɛn kɔnɔ u ka sɔrasiw n'u juguw ye waatijan kɛ ka mugu wuli ɲɔgɔnna. O kɔ u k'u sera k'u tɛgɛda jatigɛwalekɛla 26 de kan, kelen tun jogilen don ka juguya. A laban na ka bɔnɛ a nin na Avril kalo tile 29.\nO don kelen su k'a dugujɛ Avril kalo tile 30 la, jatigɛwalekɛla ninnu sera k'u kɔlɔsilibaga dɔ ka marifa minɛ a la, kasɔrɔ ka ɲini ka boli. O senfɛ Niger sɔrasiw ye kisɛ ci sanfɛ k'u bagabaga , nka o bɛɛ la u ma sɔn k'u jɔ. Niger sɔrasiw fana m'u yɛrɛ minɛ tuguni u ye mugu wuli u la ka mɔgɔ 24 bɔnɛ u nin na o yɔrɔ bɛɛ la. U dɔ la kelen sera ka boli.\nSɛgɛsɛgɛliw bolodara ka se k'a ko bɛɛ ɲɛdɔn.


A ka ɲanamaya tariku surun ni a ka ɲininiw jaabiw\nSimon Mayr (bangera san 1573 ka fatu san 1624) ni dɔw k'a ma Marius, jatedɔnnibaga don, furakɛlikɛla don, sannafɛnwdɔnnibaga don ani donjatelandilanbaga don ka bɔ Gunzenhausen dugu la, a tun kɛra jatedɔnnibaga ye Ansbach bulonba kɔnɔ. A ka ɲinini bɔra"Jupiter" dolo kan Galile ka waati la. A ka o ɲininijaabi lakodɔngafe min gansi la kɔfɛ ye lagosili se a ma kabɔ Galile yɔrɔ ko a ye ale ladege ni filɛkasɛbɛn ye. Bi sika bɔra a la k'a fɔ ko a ka jateminɛw ani a ka ɲininijaabiw faranfasiyalen do kɔsɔbɛ katɛmɛ Galile taw kan wa u te ɲɔgɔn ɲɛsira la. Kanmasɔrɔ ale de kɛra nanzara fɔlɔ ye min ye "la nébuleuse d'Andomètre" cogo fɔ wa a ka o jɔrɔrɔ fɔlɔ ma sɔsɔ abada.\nMarius bangera zanwuyekalo tile 10 san 1573 Gunzenhausen dugu la wa a fatu la desanburukalo tile 26 san 1624 (Julien ka donjatelan la) Ansbach dugu la. A facɛ Reinhard Marius ye waatini kɛ dugu mɛɛri ya la. A bamuso tɔgɔ ye Elisabetha ye. San 1606 a ye Felicitas Lauer furu (a batisera marisikalo tile 5 san 1590), ni o ye Nuremberg dugu sɛbɛnlabɔyɔrɔ baarakɛla Hans Lauer (1560–1641) denmuso ye. O furu kɔnɔ u ye dencɛ fila ni denmuso duuru sɔrɔ.\nLaada la, masaden Georg Friedrich y'a lamɛn k'a to donkilida la, o kɛra a ka baarakalan sababu latigɛli ye. Masaden sewa la a la ni k'a tɔgɔ sɛbɛn masadenkalanso la Heilsbronn dugu la, a ye kalan kɛ yen fo ka taa se san 1601 wa a kɛra kalanden tɔgɔ tigi ye. A ka kalankow laɲini ma se ka sɔrɔ Königsberg dugu la, o kasɔn a y'a kunsi Prague dugu ma ni ka jigin Tycho Brahe bara. O kɔ, a tɛmɛna ni dɔgɔtɔrɔkalan ye Padoue dugu la fo ka taa se san 1605, a be se ka kɛ a ye Galile bɛnɲɔgɔnya yen de. K'a ta san 1605 ka taa bila san 1605 a kɛra Aliman jamana kalandentɔn tɔnden ye Padoue dugu la. K'a ta san 1606 ka taa bila a ka saya la san 1625 (zanwuyekalo tile 5 san 1625 tubabu kalo la) a ye a ka jatekaramɔgɔya baaraw kɛ Ansbach bulonba kɔnɔ.\nSan 1594, Marius ye nɛɛmafɛnw cogo kɔlɔsiliw sɛbɛni daminɛ. K'a ta san 1601 ka taa bila san 1629 a ye a ka donjategafe gansi min bɛ wele "Prognosticum astrologicum". A ye a ka jatekaramɔgɔya yira ka ban san 1610 ni k'a ka gafe gansi Ansbach dugu la min bayɛlɛmana ka bɔ grɛki kan na n'a bɛ wele “Die Ersten Sechs Bücher Elementorum Euclidis” (Euclide ka eleman gafe wɔɔrɔ fɔlɔw) sani yɔrɔjanyena kɔrɔdɔnni cɛ, a ye a ka kɔrɔsilikɛbagaya yira ni a ka gafe gansili ye "Cométe" kan ani a ka pereperelatigɛli san 1604 "Supernova" jɔyɔrɔ kan dolotɛrɛndɛninkulu kɔnɔ. A dɛmɛbaga sababu la n'o ye Johannes Philipp Fuchs ye ka bɔ Bimbach dugu la, kabini kawla waati la san 1609 a ye baara kɛ ni "Belge" kaw ka yɔrɔjanyena ye, o y'a to a ka fɔ la a bɔra "Jupiter" dolow kan desanburukalo tile 29 san 1609 "Julien" donjatelan la, tile kelen jaati Galile kɔfɛ o min tun bɛ baara kɛ ni "grégorien" donjatelan ye. A ka cogofɔli fɔlɔ a bɔra fɛn minuw kan bɛ sɔrɔ a ka "Prognosticon auf 1612" kɔnɔ.\nN'ka san 1614 kɔnɔ de a y'a ka kɔrɔsiliw gansi ani a ye kuncɛliw sɔrɔ a ka gafe kɔnɔ min bɛ wele Mundus Iovialis. San 1623 II Saggiatore kɔnɔ, a sinacɛba y'a jaliki kɛnɛkan k'a y'ale de ladegi. N'a ka gafe min bɛ wele Sidereus Nuncius min gansi la marisikalo san 1610, Galile kun y'a hakili latigɛ ni jɔyɔrɔfɔlɔ dili ye a bɔra fɛn minu kan ma. O n'a ta bɛ, Marius y'a kɔrɔsi k'a dɔn ko taasirayin lahalaya misɛni caaman ye Galile jɛ. O dɔ ye min ye, a y'a kɔrɔsi k'a dɔn ko dolow ka lamagalamaga sira jɛgɛlen do kabɔ "Jupiter" ka koorikɔnɔci labɛncogo ma ani kabɔ tilekanke ka nɔɔrɔminɛli labɛncogo ma. A sera ka ɲɛfɔli kɛ dolow ka yɛlɛmayɛlɛma kan "latitude" la o min bɛ jɛɲɔgɔnya kɛ ni "Jupiter" koorikɔnɔcili ye. A ye kɔrɔsili kɛ fana dolow ka yeelenmana kan min sirilen do u ka jɔyɔrɔ la n'o ni doloba bɛ taa ni ɲɔgɔn ye. K'a fara o kan, a ye walanba dɔw bila sen kan minu be fɔkabila kɛ u ka jɔyɔrɔw kan san 1608 ani san 1630 kama.\nA ka bataki dɔ kɔnɔ min sɛbɛna san 1611 kawla kɔnɔ, Marius kumana a ka kɔrɔsiliw kan minu bɛ talikɛ "Venus" dolo kan. K'a ta utikalo la san 1611 a ye kɔrɔsili kɛ tile tominɔw kan ani novanburukalo kɔnɔ a ye kɔmafilɛli kɛ u ka lamagalamaga kan tile ka koorinin sanfɛ ni k'a dɔn ko tile ka koorikɔnɔci labɛncogo jɛgɛlen do kabɔ nɔɔrɔminɛli labɛncogo ma. O kɛra a siɲɛ fɔlɔ ye a k'a miiriya fɔ o tominɔw bɔli falenfalencogo kan. A kɛra nanzara fɔlɔ ye ka kɔrɔsili kɛ "nébuleuse d'Andromède" san 1612 ani ka taa novanburukalo laban fo ka taa desanburukalo la san 1618. A ka ɲinini tugu la san "Comètes" baw ka sabanan ka lamagalamaga nɔfɛ.\nLɛgɛsɛ yɛrɛla, halini Marius kun bɔra fɛn baw kan dolow ka kow la kɛmɛsi tan ni wolowilana daminɛ la, o bɛɛ la a ye "héliocentrisme" kɔkari ani ka Tychon ka taaasira lafasa. A y'a kanbɔ k'a bɔra nin taaasirayin kan ka sɔrɔ a ma siri Brahe la kamini a ka "Copernic" gafe kalanko fɔlɔ fɔnɛnɛ kɔnɔ san 1595 fo san 1596.\nBi tuguni, degu min bɛ Marius ka sɛbɛnfɛnw lakodɔnyali la o de ye sika min bɛ tali kɛ ko a ye filɛkasɛbɛn kɛ, hali n'o ya sɔrɔ kɛmɛsi muganna daminɛ la a yira la jɛlenyala ko a bɔra fɛn minu kan o baara kɛra hɔɔrɔnya kɔnɔ ani a ka kɔrɔsili fɔlɔw bɛ talikɛ kɔsɔbɛ sisan jatedenw kan katɛmɛ Galile taw kan.\nSan 1612 kɔnɔ, Gunzenhausen dugu y'a ladiya ni warijɛ jifilen ye. "Jupiter" dolow ka sisan welecogo min be kuma batofɛn ka kanukofɔli tɛminiw kan, o daminɛ la Marius de la k'a kɛɲɛ ni Kepfer ye hakilila min yira a la san 1613 Ratisbonne dugu la.\nJiɲɛ dolojɛkulu y'a bonya ni k'a jansa ni "Cratère lunaire" ye k'o fara "Marius Hills" ni "Rima Marius" kan. San 2014 , "1980 SM" dolo ka donkatɛmɛtɔgɔdalen yɛlɛmana o jɛkulu kelenyin fɛ k'a kɛ “(7984) Marius” ye. Gunzenhausen dugu kɔnɔ, lise dɔ tɔgɔdara a la ani taasibila pilaki dɔ bɛ hakilijigin kɛ a kan. Ansbach dugu kɔnɔ Onoldia lajɛkɛyɔrɔ blon dɔ tɔgɔdara a la. San 1991, sigida Lions-Club ye moniman dɔ kɛrɛnkɛrɛnya a kama o min jɔra Friedrich Schelle fɛ Munich kaw ka sekoyira baarakɛla dɔ don. O moniman jɔlen bɛ yɔrɔ la min bɛ wele “Kleinen Schloßplatz”. Ansbach filaninteri duguw kɔnɔ bɔlɔn dɔw tɔgɔdara a la.


Bana minnu bɛ sɔrɔ kafoɲɔgɔnya fɛ (dilannabanaw)\nSɛbɛn ɲɛ nataw la, an bɛ kuma bana dɔw kan minnu bɛ jɛnsɛn kafoɲɔgɔnya sira fɛ sopisi, damajalan, tonsoɲimi gɛnɛgɛnɛ (tubabukan: les infections sexuellement transmissibles ou IST). Walasa ka kunnafoni sɔrɔ sida banakisɛ ni sida, aw ye sigida 24 lajɛ.\nSopisi ni damajalan\nCɛ ni muso bɛɛ bɛ se ka sopisi walima damajalan sɔrɔ, ka a sɔrɔ u taamasiɲɛw ma ye.\nSopisi ni damajalan taamasiɲɛw bɛɛ ye kelen ye, hali ni o ye a sɔrɔ ko sopisi sɔrɔ ka di wa a dimi ka bon. Cɛ ni muso bɛɛ bɛ se ka sopisi ni damajalan sɔrɔ ɲɔgɔn fɛ. O la a ka fisa u fila bɛɛ ka a furakɛ. Ni a ma furakɛ, sopisi walima damajalan bɛ se ka cɛ walima muso kɛ kona ye (ka a bali ka den sɔrɔ).\nSopisi walima damajalan bɛ muso kɔnɔma min na, ni a jiginna ka a sɔrɔ a ma furakɛ, banakisɛ in bɛ se ka don den ɲɛ na ka a fiyen (sɛbɛn ɲɛ Denyɛrɛni ka ɲɛdimi (ni denyɛrɛni ni ɲɛdimi wolola) lajɛ).\nA taamasiɲɛw cɛ la\nNɛ bɛ bɔ cɛya la;\nWaati dɔw la dimi bɛ kɛ sababu ye ka cɛ kɔkili funu.\nA taamasiɲɛw muso la\nJi nɛrɛmuguma walima binkɛnɛma bɛ bɔ musoya la walima banakɔtaayɔrɔ la.\nDimi bɛ kɛ a barakɔrɔla la (tɔkɔkolodimi, sɛbɛn ɲɛ Muso ka barakɔrɔladimi).\nDimi bɛ kɛ a tigi la kafoɲɔgɔnya waati la.\nTaamasiɲɛw minnu bɛ ye cɛ ni muso fila bɛɛ la\nNi a tigi bɛ ɲɛgɛnɛkɛ, a bɛ a dimi walima a bɛ a jeni.\nŊɛɲɛ walima joli misɛnni bɛ bɔ a tigi fari bɛɛ la.\nDimi bɛ kɛ a tigi kunbere, a senkuru walima a bolotugudaw la.\nCɛ la, sopisi taamasiɲɛ fɔlɔw bɛ ye tile 2 ka taa bila tile 5 la (dɔgɔkun 3 walima dɔgɔkun caman) kafoɲɔgɔnya tɛmɛnen a ni muso dɔ cɛ bana bɛ muso min na. Muso la, bana in taamasiɲɛw bɛ se ka ye dɔgɔkun caman walima kalo caman kɔfɛ. Nka hali ni bana in taamasiɲɛ tɛ mɔgɔ min na, a tigi bɛ se ka a yɛlɛma mɔgɔ wɛrɛ la a sɔrɔlen tile dama dama kɔfɛ.\nFɔlɔ, sopisi tun bɛ furakɛ ni penisilini ye. Nka yɔrɔ caman na bi, bana in ye se sɔrɔ penisilini kan, o la an ka kan ka banakisɛfagalan wɛrɛw lajɛ. A ka fisa an ka ladilikan ɲini an ka sigidamɔgɔw fɛ, walasa ka a dɔn fura minnu da ka di ani minnu sɔrɔ ka di an ka sigidaw la. Fura minnu bɛ kɛ ka sopisi ni damajalan furakɛ, olu tɔgɔ bɛ sɔrɔ sɛbɛn ɲɛ Damajalan ni npɔrɔn furaw na. Ni ji ni dimi ma ban tile 2 walima tile 3 furakɛli kɔfɛ, o bɛ a jira ko sopisi sera fura kɔrɔ walima ko damajalan de bɛ a tigi la.\nNi sopisi walima damajalan bɛ muso min na, ni farigan ni barakɔrɔladimi bɛ a sen kɔrɔ, o bɛ se ka kɛ tɔkɔkolodimi ye (aw ye sɛbɛn ɲɛ Muso ka barakɔrɔladimi lajɛ).\nAw ye kafoɲɔgɔn kɛ mɔgɔ o mɔgɔ fɛ, aw bɛ olu bɛɛ yɔrɔ ɲini ka a fɔ u ye u ka taa u yɛrɛ furakɛ. Ni cɛ jɛra a muso fɛ bana in sɔrɔlen kɔfɛ, muso ni a cɛ bɛɛ ka kan ka u yɛrɛ furakɛ. Hali ni bana taamasiɲɛw ma ye muso la, a ka kan ka a yɛrɛ furakɛ, ni o tɛ, a bɛna a yɛlɛma cɛ fɛ tuguni.\nWalasa ka denyɛrɛni tanga damajalan ma ani kɛrɛnkɛrɛnnenya la sopisi ma, ni o ye bana ye min bɛ se ka fiyen lase den ma, aw ye sɛbɛn ɲɛ Denyɛrɛni ka ɲɛdimi (ni denyɛrɛni ni ɲɛdimi wolola) lajɛ.\nAw bɛ aw hakili to a la: Sopisi walima damajalan bɛ mɔgɔ min na, dana fana bɛ se ka kɛ o tigi la ka sɔrɔ a tɛ a dɔn. Tuma dɔw la a ka fisa i ka dana furakɛ, ka da a kan sopisi ni damajalan furakɛli bɛ se ka dana taamasiɲɛ fɔlɔw kubɛn, nka a tɛ se ka a furakɛ.\nWalasa ka nin bana ninnu ni kafoɲɔgɔnya bana wɛrɛw kunbɛn, aw ye sɛbɛn ɲɛ Mɔgɔ bɛ se ka fɛn min kɛ walasa ka kafoɲɔgɔnya banaw yɛlɛmali bali lajɛ.\nDana ye bana jugu ye min bɛ jɛnsɛn kafoɲɔgɔnya fɛ mɔgɔw ni ɲɔgɔn cɛ.\nA taamasiɲɛ fɔlɔ ye joli ye min bɛ bɔ cɛ walima muso dɔgɔyɔrɔ la ni o bɛ wele leminanpo (Nka waati dɔw la, leminanpo bɛ se ka bɔ mɔgɔ dawolo, a bolokɔni, banakɔtaayɔrɔ walima a da kɔnɔ.) Leminanpo bɛ bɔli daminɛ dɔgɔkun 2 fo ka se dɔgɔkun 5 ma, kafoɲɔgɔnya tɛmɛnen i ni mɔgɔ cɛ leminanpo bɛ mɔgɔ min na. A ka ca a la dimi tɛ joli in na; o de la ni a bɛ muso la, a bɛ se ka kɛ o tɛ a dɔn nka a bɛ se ka a bila mɔgɔ wɛrɛw la. Ni o joli juguyara, a bɛ se ka kɛ leminanpo ye (aw ye sɛbɛn ɲɛ Jolimisɛnniw lajɛ).\nLeminanpo bɛ tile dama dama kɛ ka tila ka tunu a yɛrɛ ma, ka sɔrɔ i ma fura ta, nka o bɛɛ la bana in ma ban.\nDɔgɔkun damadɔ kɔfɛ, joli bɛ se ka bɔ a tigi kan kɔnɔ, farigan misɛnniw bɛ a minɛ, ka a da kɔnɔna kɛ joli ye, walima ka a tigi kolotugudaw funu. Nin taamasiɲɛ minnu fɔlen filɛ, olu bɛ se ka bɔ a tigi fari la:\nKurukuru misɛnniw bɛ bɔ a tigi fari la dimi bɛ minnu na\nA kuruw da bɛ koori ka u bilen\nKurukurumisɛnniw bɛ bɔ a tigi tɛgɛw kɔnɔ, kuru kunbaba bɛ bɔ tɛgɛciw kɔnɔ\nA ka ca a la, nin taamasiɲɛ ninnu caman bɛ ban u yɛrɛ ma, a bɛ kɛ a tigi hakili la ko fosi tɛ a la, nka o bɛ a sɔrɔ bana ma ban. Ni a ma furakɛ bana in bɛ se ka gɛlɛya caman wɛrɛw lase a tigi ma kɔfɛ: dusukundimi, mulukuli, fatɔya.\nAw ye aw hakili to a la: ni kuru kelen bɔra aw dogoyɔrɔ la, dɔgɔkun kelen kɔfɛ, kuru, joliw ni birintilida caman bɔra aw fari fan bɛɛ la, aw ka kan ka sɔmi ko dana bɛ aw la.\nDana furakɛcogo (furakɛli walasa ka dana kɛlɛ) walasa ka dana kɛnɛya pewu, aw ka kan ka furakɛli dafalen kɛ):\nNi a taamasiɲɛ yeli tɛ san 2 bɔ, aw ka kan ka bɛnzafini penisilini hakɛ miliyɔn 2,4 pikiri kelen bɛɛ kɛ siɲɛ kelen (2,4 million unités de benzathine pénicilline). Aw bɛ a tila fila ye ka tilancɛ kɛ bobara kelen kelen bɛɛ la (aw ye sɛbɛn ɲɛ Sɔgɔliw lajɛ). Ni aw fari tɛ sɔn penisilini na, aw ye tetarasikilini (tétracycline) walima eritoromisini (érythromycine) miligaramu 500 kunun siɲɛ naani tile kɔnɔ fo ka se tile 15 ma.\nNi a taamasiɲɛ bɔli ka ca ni san 2 ye, aw ye bɛnzafini penisilini hakɛ miliyɔn 2,4 pikiri kɛ a tigi la (2,4 million unités de benzathine pénicilline). Aw bɛ penisilini tilancɛ kɛ a tigi bobara la siɲɛ kelen dɔgɔkun kɔnɔ fo dɔgɔkun 3, o bɛɛ bɛ bɛn hakɛ miliyɔn 7,2 pikiri ma. Ni a fari tɛ sɔn penisilini na, aw bɛ se ka tetarasikilini walima eritoromisini miligaramu 500 ta siɲɛ 4 don o don fo tile 30.\nNi aw sɔmina ko dana don aw bɛ taa aw yɛrɛ lajɛ. Dɔgɔtɔrɔ de bɛ se ka lajɛliw kɛ ka a latigɛ ni dana don walima ni o tɛ. Hali ni o sɛgɛsɛgɛli in tɛ se ka kɛ, a tigi ka kan ka a ka bana dana fura kɛ.\nMɔgɔ o mɔgɔ ni danatɔ jɛra, o tigi ka kan ka a yɛrɛ furakɛ walima ka taa a yɛrɛ lajɛ, o ka kan cɛ ni muso bɛɛ la minnu jɛɲɔgɔn ye danatɔ ye\nLadilikan: Musokɔnɔma walima denbatigiw minnu fari tɛ sɔn penisilini na, olu bɛ se ka eritoromisini ta min hakɛ ni tetarasikilini tata hakɛ ye kelen ye (aw ye sɛbɛn ɲɛ Tetarasikilini lajɛ).\nWalasa ka dana kunbɛn aw ye sɛbɛn ɲɛ nataw lajɛ.\nCɛ la: gɛnɛgɛnɛbaw bɛ bɔ. U bɛ kɛ sikɔlɔma ye, u bɛ ci ka nɛ bɔ, ka tila ka kɛ jolifɔn ye.\nMuso la: Joli bɛ bɔ banakɔtaa yɔrɔ la, a bɛ funu, ka nɛ ta ka tila ka banakɔtaa yɔrɔ dɔgɔya.\nAw bɛ taa aw yɛrɛ lajɛ dɔgɔtɔrɔso la.\nAw ye eritoromisini (érythromycine) miligaramu 500 di mɔgɔkɔrɔba (baliku) ma siɲɛ 4 tile kɔnɔ, tile 14 fo ka se tile 21 ma. Walima aw ye dɔkisisikilini (doxycycline) miligaramu 100 di a tigi ma siɲɛ 2 tile kɔnɔ, tile 14 fo ka se tile 21 ma.\nWa a tigi man kan ka kafoɲɔgɔnya kɛ fo a ka bana ka kɛnɛya.\nLadilikan: Gɛnɛgɛnɛbaw worokɔrɔla la, o bɛ se ka kɛ leminanpo taamasiɲɛ ye. (Aw ye sɛbɛn ɲɛ Jolimisɛnniw lajɛ.)\nMɔgɔ bɛ se ka fɛn min kɛ walasa ka kafoɲɔgɔnya banaw yɛlɛmali bali\nAw kana da ni mɔgɔ sugu bɛɛ ye. Cɛ ni muso minnu daɲɔgɔn ka ca, olu ka teli ka dilannabana sɔrɔ. Yɛrɛfeerelaw tɛ mɔgɔ ɲɛnamaw ye, aw ye olu ye ka u to yen. Walasa ka aw yɛrɛ tanga dilannabanaw ma, aw ka kan ka to ka da ni mɔgɔ kelen dɔrɔn ye. Ni aw fila dɔ la kelen bɛ a fɛ ka kafoɲɔgɔnya kɛ ni mɔgɔ wɛrɛ ye, o tigi ka kan ka fugulan nafama don tuma bɛɛ (sɛbɛn ɲɛ Mananiw (fugulan nafama) lajɛ).\nKa aw yɛrɛ furakɛ joona. Dilannabana bɛ mɔgɔ minnu na, olu ka furakɛli joona nafa ka bon kosɛbɛ ka da a kan, o bɛ u bali ka a yɛlɛma mɔgɔ wɛrɛw fɛ. Ni kafoɲɔgɔnyabana dɔ bɛ aw la, o ka teli ka yɛlɛma ka kɛ sidabana walima kafoɲɔgɔnya bana wɛrɛw ye. Aw kana da ni mɔgɔsi ye fo ni o ye a sɔrɔ a tigi ka furakɛli banna ka mɛn ni tile 3 ye. (Nka o tɛ a jira ko sidabana furakɛra. Aw ye sɛbɛn ɲɛ Yɛrɛtangacogo sidabana ma lajɛ).\nAw kɛra sababu ye ka bana in lase mɔgɔ minnu ma, aw ye olu ladɔnniya. Ni dana walima damajalan bɛ mɔgɔ min na, ni kafoɲɔgɔnya tɛmɛnna a ni mɔgɔ wɛrɛw cɛ, ni a ye mɔgɔ ladiri ye, a ka kan ka u bɛɛ kunnafoni, walasa u fana ka u yɛrɛ furakɛ. Ni bana in bɛ cɛ la, a ka kan ka a muso ladɔnniya ka da a kan musow bɛ se ka bana yɛlɛma ka a sɔrɔ u tɛ a dɔn a bɛ u la, denw bɛ se ka bana, walima ka fiyen. Ani fana, a bɛ se ka denwolobaliya ni bana wɛrɛw lase muso ma.\nAn ka ɲɔgɔn bila sira ɲuman kan. An ka a fɔ an teri banabagatɔw ye u ka u yɛrɛ furakɛ, ka u ladi u ka kafoɲɔgɔnya jɔ fo u ka kɛnɛya.


Titre: Tatenibamanan jujɔn\nSection Tatenibamanan Tamaseere\nSection Dugu sigi cogo\nTitre : Tatenibamanan jujɔn\nrecueil et transcription par Mamadou Diakite\nDistributeur : Projet LTT\nPublié le : 2003-12-05\nDisponibilité : restricted - résérve au projet LTT\nTatenibamanan jujɔn Bekayi Konate Dakar CLAD 2003-12-05\nNin sɛbɛn in kun ye ka Sɛnɛgalibamananduguw ladɔn. O ŋaniya b’a jira ko nin baara in ye baarañɛbila de ye. Mɔgɔ kelen walima dugu kelen ka ko tɛ. Nga baara boñara cogo wo cogo, fo mɔgɔ dɔ de ka datigɛ. O kɔsɔn n’bɛ nin kunnafoniw boña d’aw kɔrɔ Tatenibamanan ka ko la, walasa o bɛ kɛ sababu ye ka dɔ fara baara in kɛbagaw kan fo dudgu wɛrɛw na se ka ladɔn.\nKunnafoni ninnu ma sɛnsɛn kosɛbɛ katugu kokɔrɔdɔnnibaga m’u waleya. Baara in kɛcogo b’o jira. N’fɔlɔla ka ñininkali kɛ nin yɔrɔ saba donbagaw la dugu kɔnɔ :\n1.dugu sigira cogomin fo ka n’a se bi la\n2.cɛw ka tɔn\n3. Musow ka tɔn.\nJaabiw y’a jira ko Bakayi Konate, san bisegin ni fila, o de bɛ dugu sigi cogo dɔn kosɛbɛ ; Birama Sangare, san biwɔrɔ ni duru, o bɛ cɛw ka tɔn dɔn ; ko Fatu Foba ni Fatu Jara bɛ musow ka ko dɔn. Nin mɔgɔ nani ka kuma de sɛbɛnna. N’ka foli ni tantoli kɛrɛnkɛnne b’u ye. N’bɛ Useyinu Sisɔgo, Kalifa Tarawele ni Mustafa Togola fana fo u ka dɛmɛliw la minnu ye baara in nɔgɔya.\nFili bɛ se ka sɔrɔ sɛbɛn in na. A bɛ se ka kɛ fana yɔrɔ dɔw ma dafa. A kɛra fɛn wo fɛn ye, an b’aw deli aw k’an dɛmɛ labɛnni na. Walasa ka masalan nɔgɔya, aw bɛ se ka weleli kelen sɛbenni kɛ nin yɔrɔw minnu filɛ duguma.\nSani ka kunnafoni di Tateni sigi cogo la an’a tɔnw, n’bɛ dugu tamaseerew pereperelatigɛ.\nTateni bamanan ye sɛnɛgalisanfɛdugu ye kɛsi mara la, Notojɔbasi arɔndisima kɔnɔ. A ni kɛsi cɛ ye kilo tan ye, kilo fila de bɛ ani Noto cɛ. Dugu sigi bɛ san kɛmɛ ni biduuru bɔ.\nTateni dugukolo ye siya saba ye. Bɛlɛdugukolo ñɛlabilen, n’a bɛ wele wɔlɔfɔkan na ko gɔli, o b’a worodugu la. Dugukolo barikama don min bɛ ji fɛ kɔsɔbɛ. Cɛncɛn bɛ sahili la. O fanga dɔgɔyara kosɛbɛ. Fara bɛ yen ng’a jalen don a bɛ san bisaba bɔ bi.\nJa, dɔgɔtigɛ ni finfinbaara ye wula ci. Hali tobili kɛ dɔgɔ gɛlɛyara. Kɔlɔnw bɛ wɔɔrɔ walima wolonfila bɔ nga jima cayalen ba ye saba ye. O kɔsɔn ji samara ka bɔ Noto forasi la ka na dugu kɔnɔ.\nM ɔgɔw hakɛ bɛ kɛmɛ wolonfila bɔ. U fanba ye bamananw ye. Filaw fana bɛ yen. Bara fɔlɔ ye sɛnɛ ye hali ni bagan misɛn bɛ so bɛɛ kɔnɔ. Ji ko ye dɔ bɔ o baaraw fanga la o de y’a to jago bɛ yiriwala dɔnidɔni. Kin segi bɛ dugu kɔnɔ : Cedugukunda, Banankakunda, Sɛnɛfɔkunda, Bakelikunda, Morikunda, Bɛlɛdugukunda, Ntomikɔrɔkunda ani Filakunda.\nTatenibamanan tun ka bon fɔlɔ ni bi ye. Dugu sigira cogo jumɛn ? Jɔnw y’a sigi ? Mun y’a dɔgɔya bi ? Sani Bɛkayi Konatɛ ka kunnafoni di nin ñininkaliw la, Birama Sangare bɛ dantigɛli kɛ fɔlɔn. Aw sago b’a la, kumakan ninnu tara mɛkalo tile 4, san 2003, Tatenibamanan.\nIbrayima sangare :\nAw salamalekum. Nga foli bɛ Tateni cɛ n’a muso ye, denmisɛn ni mɔgɔkɔrɔba. Modu Jahate nana kunnafoni minnu ñini an fɛ yan, o y’a sɔrɔ mɔgɔkɔbaw fanga dɔgɔyara nga dɔw bɛ yan. Tulo sa, a ka kɔrɔ n’a tigi ye. Mɔgɔw bɛ kuma fɔ ñɔgɔn ye de, nin b’a lakali nin ye, o fana b’a lakali dɔwɛrɛ ye fo ka na se anw ma.\nSisan, an bɛ yɔrɔ min, mɔgɔkɔrɔba min ni Modu nana sɔrɔ yan, o bɛ kɛnɛ in kan. O ye Bɛkayi Konate ye. An bɛ kuma d’a ma, a ye min mɛn dugu mɔgɔkɔrɔbaw la, Tateni na cogo Sɛnɛgali kɔnɔ yan fo ka na se Cɛsi departeman kɔnɔ, fo ka na bila an ka arɔndisiman in na, Tateni sigira cogomin ani mɔgɔfɔlɔ minnu y’an bisimila, an b’a fɛ a k’o kunnafoniw pereperelatigɛ an denmisɛnw ye, an fana k’o dɔn an hakili la. Asalamelekum Warahamatulayi. Benkɛ Bakayi, kuma filɛ oye i bolo, i bɛ tɛmɛ ni kuma ye, an tɔw ta bɛ da o kan.\nBekayi Konate :\nAw ni ce, aw ni baraji. Mb’aw fo la k’aw tanto. Aw ye ñininkali min kɛ, a kakan n’aw ye katugu mɔgɔ bɛ yɔrɔ wo yɔrɔ, i ka kan k’i yɛrɛ dɔn.\nTatenibamanankaw minnu fɔlɔra ka na olu ye Sheya, Birama Sisɔgɔ, Cɛndugusori ani Jekan. Jekan o de tun ka ntaba filɛ. A taalen, mɔgɔw ko ntaba in ma ko Jekan. U tun sigilen bɛ Serelew fɛ. U bɔra Futa de ka na, jonnabila kɛlen, ka tɛmɛ Cɛsi fɛ ka na. O tuma siraba bɛ bɔ Cɛsi, ka tɛmɛ Tatenitukulori folon in fɛ, ka taa Mbuuru.U nalen fo ka se yan minkɛ, Cɛndugusori ko : «- Kɔrɔbirama, an ka kan ka sigi yan, yan kañi dɛ.»\nO kɛlen u farala ka don dugu kɔnɔ. O tuma Hɔhani de bɛ yan, Hɔhani Sɛni. Ale de tun ye Tateni dugutigi ye n’an b’a wele bi ko Tataniserele. U tara a deli sigiyɔrɔ. A y’u jabi tan : «- O bɛ kɛ. N’aw bɛ sigiyɔrɔ de fɛ, anw fana bɛ sigiñɔgɔn de fɛ.»\nA ye yɔrɔ ta a ka dugu la, k’a di Bamananw ma. An sigira, bamanan b’a kan ka caya. O tuma mɔgɔw bɛ bɔ Cɛsi, ka tɛmɛ yen, ka taa Mbuuru. Serelew tun bɛ bin dɔw kan, k’u bolofɛnw bɔɔsi u la. Bamananw nana caya.\nO kelen, Serelew ko : «- An ka Bamananw mabɔ yan na n’o tɛ u b’an wayiba, n’o dun kɛra, Tubabuw bɛ sariya layɛlɛn an kan.»\nU taara nin kuma fɔ Bul ye, Maliki Sɛni den, Mbañikiw mamacɛ. O tuma, Hɔhani ni Pɔrɔcɛni min filɛ dugutigiyala o mamacɛ, olu de tun b’o yɔrɔ la. Olu de nana Bamananw deli, k’u ta ka n’u bila yan, n’a bɛ wele bi ko Tatenibamanan.\nAn tora yan an b’a kan ka caya. Mɔgɔw ko ka dugutigi ñinin. Cɛndugusori min tun ye sɔrɔdasiya nin kɛ, o de tun ka kegun dɔnin. Dugutigiya dira o ma. A ma tɛmɛ sanji fila kan o taara, k’a tɔ to Jekan, Bakari, Tagafɛ ani Seyan.\nOlu ko : «- An tɛ dugutigi ñini wa ? Birama, e min ka kɔrɔ n’an bɛɛ ye, an ye dugutigiya d’i ma.»\nBirama de ye Modufili ninnu fa wolo, Bakari Sisɔgo. Birama tora ni dugu ye fo Ala nana a minji dɔgɔya. Dugu dira a dencɛ Bakari ma, o ya sɔrɔ anw ma bange. Nga Bakari bɛ na bɔ dugutigiya la tumami, o y’a sɔrɔ anw bangera fo an ye mɔgɔ bɔ. O koñɛ kɔni, o kɛra an ñɛna, an y’o dɔn kosɛbɛ. Bakari nana farinya de, kow cayara. U ye dugu minɛ a la k’a di Zanjugu ma. O tora dugu kunna, a ma dencɛ sɔrɔ. A ye denmuso minnu sɔrɔ olu banna. Zanjugu salen, Bakayi Jara ye dugu ta. O bɔlen yen, Malobali Sangare ye dugu ta. Malobali bɔlen yen, Malamini Jara filɛ ka dugu ta. An b’o de kɔnɔ. O de tun bɛ n’fɛ k’a f’aw ye dugu koña la.


Dungɔlamɔgɔw - Fàkan\nKabini fàkan fogo Dayɛlɛnna 2014 sàn na k'a dònsira Kɛ fakan.ml ye, kanko cɛsiribaa dɔw b'a la ka baaraw K'a 'kɔnɔ. A sintinbaaw yɛrɛ y'o la mɔgɔ fɔlɔw ye. Mali fàsokanw baarali galabu-kɛnɛtigi dɔw 'sèn b'a la denmisɛnkunda. O denmisɛnkulu mɔgɔ fànba bɛ tɔn dɔ la ko Kan ni Yiriwa. O tɔn in mɔgɔ minnu y'u Kandi fàkan fogo lafali la, olu ma Salaya a baara fɛ halibi. An b'u Weele ko fàkan baarali dungɔlamɔgɔw.\nIsiyaka BAALO ye 'ɲininikaramɔgɔ ye. Bayɛlɛmanikɛla ani kanbaarala dòn fana (TB mankutusɛbɛn na). A ye fogo Blà 'sen kan fogokɛnɛ kan n'o bɛ Weele ko Fàkan fogo, min dlonsira Ye fakan.ml ye. Isiyaka BAALO bɛ ɲininikaramɔgɔya Kɛ Mali sannakalanso dɔ la ko FLSL, Bamakɔ. A ka karamɔgɔya bɛ Kɛ kankalan (anglɛkan ni bamanankan) ani kandɔn kan. A bɛ ɲininiw Kɛ bamanankan kan ani Mali tabiya dɔw. O ɲininiw y'a To a Sera ka daɲɛgafe Dla bamanankan na 2008 sàn na a ni Kr Dukure ka jὲɲɔgɔnya 'kɔnɔ. Isiyaka BAALO ye fàkan fogo sintibaa ye. A bɛ kan sàba Mɛn k'u fana Sɛbɛn: bamanankan, faransɛkan ani anglɛkan. A ye risikan Kàlan k'a To cɛmakalanso la.\nYusuf Baalo bε Bɔ Nɔkɔlɔn, Joyila kolomi 'kɔnɔ. A bε sannakalanso san sabanan na Bamakɔ sannakalanso dɔ la ko FLSL. A b'a la ka alemakan kankelen-kalan Kɛ yen. Fàkan fogo sintibaa dɔ dòn. Daɲɛsɛbɛn min bɛ fogo kan, Yusufu Baalo ka baara ye daɲεtɔmɔ ye k'o Lafa. Yusufu bε kan minnu Sεbεn olu ye bamanankan, faransεkan ani alemakan ye. Fakan.ml sintibaa 2nan dòn.\nMusa S Danbεlε bɛ Bɔ Sungulaso, Kucala kolomi la. A ye sannakalan sànnaani-kalan Kɛ k'o Foori anglɛkan kankelen-kalanni na, Bamakɔ. Musa Danbɛlɛ y'i To sannakalan na ka Sɔmi fàsokanw nafa la. A ye DNAFLA ka kalokelen-kalan Kɛ bamanankan na. A bɛ bamanankan ni anglɛkan karamɔgɔya Kɛ cɛmakalansow la (TB mankutusɛbɛn).\nMusa Danbɛlɛ ka bolojolenya kosɔn bamanankan sɛbɛnni na, Fàkan mɔgɔw Dar'a la k'u ka fogo lafali sagoya dɔ Dòn a 'bolo. Fogo lafali dungɔlamɔgɔ dɔ dòn. A ka lafali fànba bɛ Mali duguw kùnnafoni dònni kan fakan.ml 'kɔnɔ. Musa Danbɛlɛ bɛ kan minnu Fɔ n'a b'u Sɛbɛn olu ye mamara, bamanankan, faransɛkan ani anglɛkan ye. A bɛ bayɛlɛmaniw ni kanlasew Kɛ o kan ninnu ni ɲɔgɔn 'cɛ.\nDramann KEYITA bɛ Bɔ Bamakɔ. A y'a ka lakɔlikaramɔgɔya kàlan Kɛ ka Tla o la 2008 san, Kangaba (TB mankutusɛbɛn). Ka Bɔ o san na ka N'a Blà 2013 la, Dramann ye kalanden-kalan Kɛ Bamakɔ duguma-kalanso dɔw la. A ka kanw baaraliko dusu Dònn'a 'kɔnɔ o waati la. 2013 selen, a y'i Kanbɔ sannakalan sànnaani-kalan kɛli nɔ fɛ. A y'o Sɔrɔ minkɛ, a b'o san naaninan na kandɔn kàlanda la FLSL la ɲinan (2016). Dramann bolo bɛ bamanankan baarali caman na i n'a fɔ bayɛlɛmaniw. Dramann Keyita ni Fàkan mɔgɔw bɛ baara la sisan. A ye fàkan.ml lafali dungɔlamɔgɔ dɔ ye. A bolo bɛ dakun min na o baara la o ye masalasɛbɛnw kùnnafoniw ɲinini ye k'olu Blà fogo kan. Dramann ka kan mɛnnen ye bamanankan ni faransɛkan ye. A b'olu Sɛbɛn fana.\nUmu KULUBALI ye Jijenika ye, Kolokani kolomi 'kɔnɔ ani Kulukɔrɔ mara la. A ye sànnaani-kalan Kɛ k'o jala Tà kandɔn kalanbolo la sanna-kalanso dɔ la ko FLASH, Bamakɔ. A Tlar'o la 2013 sàn. Umu ye bamanankan sɛbɛnni kalokelen-kalan Kɛ DNAFLA la ka Tɛmɛ ka Fàra a ka siginikalan kɛlenw kan FLASH la. O kàlan ninnu y'a Kɛ mɔgɔ faamuyalen ye bamanankan sɛbɛnni n'a mabɛn dɔnniya la. O kosɔn Umu Delila ka baara Kɛ "Jɛkabaara" kibarusɛbɛn na bayɛlɛmani siratigɛ la. Bì, Umu bɛ bamanankan karamɔgɔya Kɛ kàlanso dɔw la, Bamakɔ. Umu ye fàkan.ml lafali dungɔlamɔgɔ dɔ ye. A ka baara bɛ fogo-gafebon kùnnafoni-ɲini kan. Umu bɛ kan fla minnu Mɛn, bamanankan ni faransɛkan, a b'olu fana Sɛbɛn fo a bɛ bayɛlɛmaniw ni kanlasew Kɛ olu la.\nSalimata Bεngali bɛ Bɔ Gɔngaso, Klela galoda 'kɔnɔ ani Sikaso mara la. Kandɔn kàlanbolo min bɛ FLSL sanna-kalanda la Bamakɔ, a ye 'sànnaani-kalan Kε k’o Foori yen. A y'o jàla Sɔrɔ 2013 sàn na. Salimata ye kàlan misɛnnin caman Kɛ bamanankan sɛbɛncogow kan. O kàlan ninnu y’a Kε mɔgɔ faamuyalen ye bamanankan sεbεnni n’a mabεn dɔnniya la. Salimata ka cɛsiri kosɔn, Fàkan mɔgɔw y'a K'u ka fogo lafali dungɔlamɔgɔ dɔ ye. Fakan.ml lafali ni so tàtaw kùnnafoniw ye o y'a ka baara ye. Salimata bε kan sàba Mεn k'u Sɛbɛn fana n'olu ye bamanankan, ʃɛnara ani faransεkan ye. A b'o kan ninnu nafabɔ-sira caman Kɛ i komin bayεlεmaniw ni kalansenw kεli u la.\nBlàdon : 2016-05-22 Yɛlɛmako laban : 2016-12-15\nFogo yeko: 1148755 - Bì: 265 - Kalo in: 10345 - Лinan: 69958.\nFura Yeko: 2690 - Bì: 1 - Kalo in: 16 - Лinan: 87.


Bambara Editorial Ameriki Fanga Ka Laseliw U.S. Suspends Central American Asylum Agreements\nTitle: U.S. Suspends Central American Asylum Agreements\nNi ye lameriki fanga ka hakilinaw ye ka a lasse aw ma.\nLameriki djamana ye danssigui ke danatigueli la, ka tila ka, fitine sababou be mogow mounou force ka ou ka djamana bila kata sigui djamana were konow tounga la, ne a be wele nanzara kan na, ko asile, siraw dayelen, ben kan ne baragniongonya toumbe ou ni djamanaw mounou tchiewla la: Salvator, Guatemala, ani Honduras, min bena ke barakegniongon siraw folow ye, ou ni djamanaw kofolenw tchiew la ou ka siguidaw konow, ne a lagnini kera president Joe Biden fe.\nLamriki ni Guatemala djamana ye bolonow bila ke ben kan gafe min na la, san bafila ni tani kononton watila, kera sababou ye Lameriki ka Salvador a ni Honduras djamanaw denw bolilen fitine gniew kata tounka lagniniw ke, ne ou ye Lameriki djamana kokodougou dantchiew tigue bila kata ou gniamadogow folo Guatemala djamana kan. Lameriki djamanw tila bolonow bila ke o ben kan gniongon naw la ou ni Salvator ni Honduras fene tchiew la, nga masse ka la waleya.\nFevrier kalo tile fila gafe ka layini belebele ye de, ka, koun kelen min be mogow bila tounka la taw la, kele ka o ban, ne djamanaw nounou ka bara ke ben kan seben, kan kelen ye, yassa ka tounkan lataw diatew bow, ne ka Lameriki ngou kan kokodougou, ne a tchiamantchiew yan fanw marayoro djamanaw konow, tounka tama ani ka a tounka la ta denw ka lagniniw la time lameriki ngoun kan marayoro djamanaw dantchiew la ne hakilimaya ye.\nKa nogow bow a la, Ministri Antony Blinken ka fow la kounafoni seben kono, ni tabolo te waleyaw ye mounou be a yira kafow ko Lameriki dantchiew dayelen ne dow. Hakadja an danatiguelen donw ka sharia sen mounou be lakana ko gniouman ni yamarouyaw kouraw finssin ka ou dayelen Ameriki marayorow ngoun kan, Etats Unis ye Djamana ye, dantchiew ni sharia be min bolo, ne ou ka kan ka lawaleya, ka a labato. A ye a fara a kan: “An be lahidou di ka haquew la kegnie ani ka mine ko gniouman di mogow o mogow be mine an nga djamanaw datchiew la ma. Nga mounou be fe ka danssago ka an nga dantchiew diagoya sagon, be ou yere ni ou ka dembayaw bila gueleya baw de konow.”\nBiden ka fanga ka diatew la, moyen werew be mounou be baragniongonya nogoya ou ni ou djiegniongon djamana fanga tchiewla yassa ka tounka la ta baraw lateme kogniouman, ou ka marayoro konow. etat unis be sinsin o baragniongonya siraw kan ka demin lasse ke o djamana fangaw ma, yassa ka diagoya tounga la taw kele kassoro ou ma don ni guelen da ou nkoun kan, komi yere be coronavirus kelili lagniniw. « kada an nga djiegnionya ketchiogow kan, Ministri Blinken ka fow la, an ka demin min be ou ka baraw sinsin be tow sen na, o dow be ke ni djinye bangniouman ke ton baw ka baraw sinsinli ye”.\nEtats-Unis djamana dananatiguelen donw ka kele ke ka diagoya tounka lata, ani tounka ngassang, ni youroukou-youroukou o ban. Ni beladjielen be lateme ni tounkan la denw force lenw ka haquew bognia ye. Lameriki djamana danatiguelen donw fene ka ba donw ou ni ou djiegniongon djamanaw ka bara siraw bowlen korow la, yassa ka ou ka marayorow ngoun kan fasso djama mogow ka haquew la sabati li ko gniouman waleya.\nNi toun ye Lameriki Djamana ka fanga ka hakilinaw ye.


Foroba minɛn minnu bɛ se ka labɛn, an kana olu lafili | FASOKAN\nForoba minɛn minnu bɛ se ka labɛn, an kana olu lafili\nPublié le 20 décembre 2011 par fasokan\nTuma dɔw la, an bɛ minɛn dɔw lafililen ye, minnu bɛ se ka labɛn. O tɛ koɲuman ye bawo a bɛ dɔ bɔ sɔrɔ la. Ka minɛn labɛn, janko jamana foroba fɛn, o ye jamanaden ɲumanya ye, o de ye ka jamana dɛmɛ musakako la. Wari min bɛ don minɛn kura sanni da fɛ, o bɛ se ka mago wɛrɛ ɲɛ.\nNin ja in na, an bɛ lakɔliden banw de ye, lala, minnu jiri bɛna u ka don laban kɛ baramaw jukɔrɔ ga kɔnɔ, ka sɔrɔ u bɛ se ka labɛn. Ni ban nɛgɛ ma kari, a jiri ma kari, o man kan ka tiɲɛ fɔ ka se filili ma nin cogo in na. Ban dilalen bɛ ni jiri ni nɛgɛ ye, k’olu minɛ ni ɲɔgɔn ye ni garalan ye. Ni baara bɛ kɛ n’u ye kalanso kɔnɔ, u bɛ yoba dɔnni dɔnni, u garalan bɛ bunu. N’an ma u gara a nɔ fɛ, banw bɛ walaka pewu i n’a fɔ minnu ja filɛ nin ye.\nFura min b’o la, o de ye ka to ka banw gara n’u garalan yobara. Walima, ka ban yobalenw bɛ cɛ ka taa u labɛn ɲɔgɔn fɛ ka sɔrɔ u tiɲɛko ma juguya. O ka fisa n’u filili ye k’an jigi da kuraw kan tuman bɛɛ..


Nyɛ fɔlɔ - Gpedia, Your Encyclopedia\nWikipedia ye ansiklopedi sarabɔbali ye aw bɛɛ jɔyɔrɔ bɛ min dilanni na. Walasa k'o waleya, an bɛɛ ka sɛbɛni k'a la. Sisan ɲɛ 693 bɛ Bamanankan Wikipedia kɔnɔ. Aw ni ce yɛrɛ-ko kɛko ɲuman na! Aw bɛsɛ ka Faransikan walima kan wɛrɛ bayɛlɛma kata bamanankan na! Wikipedia: Bamanankan sigini bɛ katimu duguma k'aw dɛmɛ aka baara la. Ka kunnafoni wɛrɛw sɔrɔ, faransikan Wikipedia lajɛ. Ka fara bamanankan daɲɛ 1000 bɛ Wiktionnaire kɔnɔ!


Kalankuna0001 - Fàkan\nŊεɲεkɔrɔ ka Tonnkan masaladɔn kalanni kunkansεbεn (2011)\nK’a Ta Utikalo tle 01 la ka T’a Bla a tle 07 na, 2011 san na, Kan ni Yiriwa tɔn ye tle 7 kalan Kε Ŋεɲεkɔrɔ ka Tonnkan gafe kan. Lakalanni in Kεra kalabankura duguma-kalansoba la ; o bolofara C kalanbon 1lɔ kɔnɔ. Kan ni Yiriwa tɔndenw Nana kalan dayεlεli la. A Daminεna ni gafekalan ye ninka ka Sɔrɔ ka magokalan Bɔ o kɔnɔ. O magokalan in Kεra kalanden 5 de kun minnu bε sannakalanso la, FLASH la. Tle wolonfla in kɔnɔ, kalan tun bε Dabɔ waati 8nan ka t’a Bla waati 12nan na don o don. A magokalan tun bε masaladɔn dakun kan bamanankan na nka, kalansen wεrεw tun bε Kε sen kɔrɔ i n’a fɔ mabεn faamuya jiidili, maana faamuya sinsinni, ani daɲεdɔn kan. Tle sabanan don, an ye MAKDAS mɔgɔw Bisimila n’u ka fεεrε kura ɲεtigεlen ye latigεlan kɔnɔ an ka kanw na. Kr Mamadu Dukure ani Mandela Dukure, min y’a fεεrε Лεtigε, Nana dajirali Kε cifogo bataki.makdas.net kan. Kalanden 5 minnu tun bε kεnε kan ka Fara Kan ni Yiriwa tɔnden mɔgɔ 2 kan, bεε ye cisira kura Dla a cifogo in kan. Kalan bε Taa Foori don min, an Sera ka masaladɔn kumajago-sen 24 ɲɔgɔn de Kalan minnu Sɔrɔla Isiyaka BAALO ka ɲininiw fε, ale yεrε min tun ye lakalanni in karamɔgɔ ye.\nGεlεya minnu Yera lakalanni in sen fε olu man ca wa u fana man jugu ka dama Tεmε. Kalanden saba ye foronni Kε tle kelen-kelen. Kɔnkanabaliya dɔɔnin-dɔɔnin Yera a la nka, olu ma Juguya.\nKalan don 5nan, an y’a jate Minε k’a fɔ ko an tε na Tla ka Bεn ni bolodali kεcogo ye. O la, an ye wulafεlaw Fara an bolo kan.\nDon 6nan wulafεkalan Taara Kε kr BAALO ka so kuran ntanya fε kalanyɔrɔ la bari, an mago tun Jɔra kuran na. O baaraw Bolila jaboso kan bamanankan na k’o kumajago-senw Boso. O ja lajεlen Bεnna « Ginba Dunbiya, masakε jugu » ma. O tεmεnen kɔ, an ye maanasεbεn degeli Kε Seeba Laminn ka maana dɔ la min bε « Amadu Sanpuleeli » kan.\nKari min tun y’a fooridon ye sa, an ye kalandenw Kiimε kumajago-senw kan waati 2 kɔnɔ. Mɔgɔ saba ye kuru hakεlama Sɔrɔ ninka fla Kε ka kuru Jε u la. Kuruw la caman Kεra 13 ye nink’u la dɔgɔman Kε 09 ye. Baaraw kuncεra ni poyikalan ye ani hakilidayεlε-barow ye kanko kan. Kr Seku Sangare ye lafaamuyaliba Kε forobakεnεya ni balodɔn kan kosεbε. Ngɔninkɔrɔ bama gafe sanni n’a kalanni Dadonna kalandenw bolo min sarati ye tle 15 ye ka sɔrɔ ka o ɲɔgɔnye Bla Utikalo tle 22 la sibiridonya sɔgɔmada la.\nKan ni Yiriwa ka foli bε bεε ye kεrεnkεrεnnenya la, kalanso ɲεmaa, Adama Fɔnba ; MAKDAS jεkulu ani kalandenw yεrε.\nKanyeleke ka Bɔ yen, dugulenkan k’i Cooko\nKr Isiyaka BAALO (Kan ni Yiriwa tɔnden)\nFogo yeko: 1148704 - Bì: 214 - Kalo in: 10294 - Лinan: 69907.\nFura Yeko: 1183 - Bì: 1 - Kalo in: 7 - Лinan: 60.


Fura caman bɛ yen, minnu bɛ sumaya kɛlɛ. Nka, sumaya banakisɛw bɛka u kolo gɛlɛya furaw kɔrɔ yɔrɔ caman na duniya kɔnɔ; kɛrɛnkɛrɛnnenya la sumaya bɛɛ la jugumanba (paludisme à Plasmodium falciparum) banakisɛw.\nA ka fisa ka aw ka sigada kɛnɛyaso baarakɛlaw, walima kɛnɛya bolofaraw ɲininka ka a dɔn fura minnu ka ɲi aw ka sigida la.\nA nafa ka bon: sumaya ka teli ka mɔgɔw faga, sumaya banakisɛkɛlɛlan caman tɛ mɔgɔ minnu joli la. Denmisɛnniw ni mɔgɔ minnu bɛ taa sumayama yɔrɔw la, olu ka kan ka furakɛ joona.\nTacogoya fila bɛ sumayafuraw la:\nSumayatɔ furakɛli la; fura bɛ di don o don tile damadɔ kɔnɔ.\nA kunbɛnni: ka sumaya banakisɛ bali ka tiɲɛni kɛ. Sumaya kunbɛnni furaw bɛ ta yɔrɔw la, sumaya ka ca yɔrɔ minnu na, kɛrɛnkɛrɛnnenya la, ka denmisɛnni fangadɔgɔmanw ni den banabagatɔ wɛrɛw lakana. Fura bɛ di mɔgɔw ma minnu bɛ taa sumayama yɔrɔ la ka a sɔrɔ u farikolo tɛ se ka bana kɛlɛ. A ka ca la, furaw bɛ di dɔgɔkun o dɔgɔkun. Walasa ka aw yɛrɛ tanga sumayabana ma, aw bɛ ladilikanw bato, ladilikan minnu bɛ sɛbɛn ɲɛ Aw ye aw yɛrɛ tanga sosow ka kinni ma la, ani ka aw tanga sosow ka kinni ma.\nSumayafura dɔ bɛ ta ka sumayabana kɛlɛ, a dɔw fana bɛ ta ka a kunbɛn. A dɔ wɛrɛw fana bɛ ta a fila bɛɛ kama.\nSumaya jugumanba furakɛli la (sumayabana min ka teli ka dankari ɲɛnamaya la), aw ka kan ka aritemisini suguya dɔ ni fura wɛrɛ ta. A bɛ fɔ o ma ko aritemisini ni fura wɛrɛ ɲagaminen walima C.T.A. Aw bɛ kuma kɛnɛyabaarakɛla dɔ fɛ, walima kɛnɛyaminisiriso mɔgɔw walasa ka kunnafoni sɔrɔ fɛɛrɛw kan; fɛɛrɛw minnu sigilen don sen kan aw ka sigida la. O fura ɲagaminen dɔw ye:\nAritemetɛri (artéméther) ni lumefantirini (lumefantrine) (a furakisɛ ni fura wɛrɛ ɲagaminen don)\nAritesunati ni pirimetamini ɲagaminen ni silifadɔkisini (artésunate et de pyriméthamine avec sulfadoxine)\nAritesunati ani mefulokini (artésunate et la méfloquine)\nAritesunati ni amojakini (artésunate et d’amodiaquine)\nMusokɔnɔmaw ka kan ka aritemetɛri ni aritesunati ye ka u to yen u ka kɔnɔmaya kalo 3 fɔlɔ kɔnɔ; u ka kan ka kinini ni kilindamisini de fara ɲɔgɔn kan ka olu ta.\nSumayabana min kɛlen don ka a kolo gɛlɛya fura caman kɔrɔ; o bɛ furakɛ ni dɔkisisikilini (sɛbɛn ɲɛ Dɔkisisikilini, doxycycline) walima kinini ani C.T.A. ye ɲɔgɔn fɛ.\nSumayabana minnu man jugu kosɛbɛ, olu bɛ se ka furakɛ ni kulorokini ye; tuma dɔw la, pirimakini (primaquine) bɛ se ka fara o kan. Yɔrɔ dɔw la, hali sumayabana juguman bɛ se ka furakɛ ni kulorokini ye, ka pirimakini tugun o la.\nAw bɛ sumayabana kunbɛn ni dɔkisisikilini, mefulokini, porogantili, walima kulorokini ye.\nA miligaramu 50 furakisɛlama bɛ sɔrɔ\nAritesunati ni aritemisini bɛɛ ye suguya kelen ye. Aritesunati ni amojakini, mefulokini walima pirimetamini ani silifadɔkisini bɛ kɛ ka sumayabana juguman furakɛ.\nJantonyɛrɛ la: ni muso kɔnɔ bɛ kalo 3 la, a man kan ka aritesunati ta. A ka ɲi a ka kinini ni kilindamisini ta, olu ka fisa ni aritemisini ni fura wɛrɛ ɲagaminen (C.T.A.) ye.\nDen minnu tɛ san 5 bɔ, aritesunati tata hakɛ 1 bɛ se ka don olu banakɔtaayɔrɔ la, sani aw ka dɔgɔtɔrɔso lasɔrɔ, o bɛ saya ni badabada lujura kunbɛn. Aw bɛ a miligaramu 10 di, kilogaramu kelen o kelen.\nA kɔlɔlɔw: aritesunati bɛ se ka ɲɛnamini ni lingilanga bila mɔgɔ la.\nAritesunati tata hakɛ (miligaramu 4, kilogaramu o kilogaramu, don o don) aw bɛ a furakisɛ miligaranu 50 ta.\nAw bɛ aritesunati ta siɲɛ kelen don o don. A diko kelen o kelen, aw bɛ:\nBaliku ni denmisɛn minnu si ka ca ni san 13 ye, furakisɛ den 4 (miligaramu 200)\nDenmisɛn san 7 fo san 13: furakisɛ den 2 (miligaramu 100)\nDenmisɛn san 1 fo san 6: furakisɛ den 1 (miligaramu 50)\nDenmisɛn kalo 1 fo san 1: furakisɛ den ½ (miligaramu 25)\nAni fana, aw bɛ se ka sumayafura wɛrɛ ta, min ni C.T.A. ye suguya kelen ye.\nNi bana cunna, aw bɛ kɛnɛyabaarakɛla, walima dɔgɔtɔrɔ dɔ ɲininka aritesunati labɛncogo la.\nAritemetɛri lumefantirini, Artéméther luméfantrine (izinitigiw ka tɔgɔ dalen: Kuwaritɛmu, Coartem)\nAritemetɛri miligaramu 20 ni lumefantirini miligaramu 120 bɛ sɔrɔ.\nAritemetɛri ni aritemisini ye fura suguya kelen ye, a ni lumefantirini ɲagaminen bɛ sɔrɔ ka sumayabana juguman furakɛ.\nAritemetɛri ni lumefantirini tata hakɛ – aw bɛ aritemetɛri miligaramu 20 ni lumefantirini miligaramu 120 ta ɲɔgɔn fɛ.\nAw bɛ a di siɲɛ 2 don o don fo tile 3. A tako kelen o kelen:\nBaliku ni denmisɛn minnu si ka ca ni san 13 ye: furakisɛ den 4\nDenmisɛn san 8 fo san 13: furakisɛ den 3\nDenmisɛn san 4 fo san 7: furakisɛ den 2\nDenmisɛn kalo 6 fo san 3: furakisɛ den 1\nDen minnu si tɛ kalo 6 bɔ: a ka fisa ka aritemetɛri ni lumefantirini ɲagaminen di olu ma.\nJantonyɛrɛ la: muso minnu kɔnɔ bɛ kalo 3 la, olu man kan ka aritemetɛri ta. Aw bɛ se ka kinini ni kilindamisini di olu ma, o ka fisa ni aritemetɛri ni lumefantirini ɲagaminen ye.\nPirimetamini ni silifadɔkisini ɲagaminen, Pyriméthamine avec sulfadoxine, ni a bɛ wele ko Fansidari, Fansidar\nTuma dɔw la, a ni pirimetamini miligaramu 25 ni silifadɔkisini miligaramu 500 ɲagaminen bɛ sɔrɔ.\nFansidari ni aritesunati bɛ kɛ ka sumayabana juguman furakɛ, nka bana bɛka a kolo gɛlɛya a kɔrɔ, o de la a tɛ kɛ ka furakɛli kɛ bilen yɔrɔ dɔw la. Aw bɛ a ko sɛgɛsɛgɛ aw ka sigada ɲɛmɔgɔw fɛ.\nMuso minnu kɔnɔ bɛ kalo 3 la, olu man kan ka a ta. Dɔgɔkun 12 kɔfɛ, musokɔnɔmaw bɛ se ka a 1 ta kalo o kalo walasa ka u yɛrɛ tanga sumayabana ma fo u ka jigin.\nAw kana fansidari ta ni aw bɛka kotirimɔkizazɔli ta ka sidabana nɔfɛ banamisɛnniw kunbɛn.\nJantonyɛrɛ la: silifa ye faritanabana bila mɔgɔ minnu na, olu man kan ka fansidari ta. Ni fura in ye kurukuru walima ŋɛɲɛ bila aw la, aw bɛ ji caman min ani ka a ye ka a to yen.\nA tata hakɛ walasa ka sumayabana juguman furakɛ\nAritesunati tako fɔlɔ la, aw bɛ ninnu di siɲɛ kelen:\nBaliku: furakisɛ den 3\nDenmisɛn san 7 fo san 13: furakisɛ den 2\nDenmisɛn san 1 fo san 6: furakisɛ den 1\nDenyɛrɛni minnu ye kalo 5 fo san 1 ye: furakisɛ den ½\nAw bɛ aritesunati fana di.\nMefulokini, Méfloquine (izinitigiw ka tɔgɔ dalen: lariyamu, Lariam)\nA furakisɛlama miligaramu 250 bɛ sɔrɔ\nMefulokini ni aritesunati bɛ fara ɲɔgɔn kan ka sumayabana juguman furakɛ. Mefulokini dɔrɔn fana bɛ ta ka sumayabana kunbɛn.\nJantonyɛrɛ la ni a kɔlɔlɔw: mefulokini man kan ka ta binnibagatɔw walima hakililabanatɔw fɛ. Musokɔnɔmaw man kan ka mefulokini ta cogosi la, fo ni fura wɛrɛ sɔrɔ se tɛ u ye. Dusukundimibagatɔw ka kan ka kɛnɛyabaarakɛla faamuyalen dɔ ka hakilinata ɲini, sani u ka fura in ta. Ni aw bɛ a ta, aw bɛ a ta dumuni senfɛ. Mefulokini bɛ to ka ko kuntaw, hakili ɲagami, jɔrɔ ni kirinni bila mɔgɔ la.\nNi aw ye nin taamasiɲɛ fɛn o fɛn ye aw yɛrɛ la, aw bɛ a tali dabila o nɔ bɛɛla. A kɔlɔlɔ dɔ wɛrɛw ye ɲɛnamini, dumuniyɛlɛmabaliya, kungolodimi ani dibi donni ɲɛ kɔrɔ. A kɔlɔlɔw bɛ caya ani u bɛ juguya ni a tata hakɛ cayara furakɛli senfɛ.\nMefulokini tata hakɛ:\nWalasa ka sumayabana juguman furakɛ:\nAw bɛ a tako fɔlɔ di, aritesunati tadon filanan, aritesunati tile sabanan, aw bɛ a tako filanan di, nka aw kana a caya.\nBaliku: furakisɛ den 4 tako fɔlɔ la, o kɔ furakisɛ den 2 (miligaramu 1500 a bɛɛ lajɛlen)\nDenmisɛn san 7 fo san 13: furakisɛ den 2 a tako fɔlɔ la, o kɔ den 1 (miligaramu 750 a bɛɛ lajɛlen)\nDenmisɛn san 1 fo san 7: furakisɛ den ½, o kɔ den ½ wɛrɛ (miligaramu 250 a bɛɛ lajɛlen)\nDenyɛrɛni minnu ye kalo 5 fo san 1 ye: furakisɛ den ½, o kɔ den ½ wɛrɛ (miligaramu 125 a bɛɛ lajɛlen)\nAw bɛ aritesunati fana ta.\nSumaya kunbɛnni na\nAw bɔlen kɔ yɔrɔ la sumayabana ka ca yɔrɔ minnu na, aw bɛ furakisɛ ta siɲɛ kelen dɔgɔkun kɔnɔ fo dɔgɔkun 4.\nBaliku: furakisɛ den 1 (miligaramu 250)\nDenmisɛn minnu girinya ka ca ni kilogaramu 45 ye: furakisɛ den 1 (miligaramu 250)\nDenmisɛn minnu girinya ye kilogaramu 31 fo 45 ye: furakisɛ den ¾.\nDenmisɛn minnu girinya ye kilogaramu 20 fo 30 ye: furakisɛ den ½ (miligaramu 125)\nDenmisɛn minnu girinya ye kilogaramu 15 fo 19 ye: furakisɛ den ¼ (miligaramu 63)\nDenmisɛn minnu girinya tɛ kilogaramu 15 bɔ: olu man kan ka a ta\nA furakisɛlama miligaramu 153 walima 200 bɛ sɔrɔ\nAmojakini ni aritesunati bɛ fara ɲɔgɔn kan ka sumayabana jugumanba furakɛ. Tuma dɔw la, u fila bɛ sɔrɔ furakisɛ kelen na. Nka o fura ɲagaminen man ɲi sidabanatɔw ma.\nAmojakini tata hakɛ – aw bɛ se ka a furakisɛ miligaramu 153 ta.\nNi aw bɛ sumaya juguman furakɛ, aw bɛ fura in ta siɲɛ 1 don o don fo tile 3. A diko kelen o kelen:\nBaliku ani den minnu si ka ca ni san 13 ye: furakisɛ den 4\nDenmisɛn kalo 5 fo san 1: furakisɛ den ½.\nKinini silifatilamalama walima kinini bisilifatilamalama bɛ sɔrɔ (sulfate de quinine ou bisulfate de quinine)\nA furakisɛlama miligaramu 300 walima 650 bɛ sɔrɔ\nKinini bɛ kɛ ka sumaya jugumanba furakɛ (fura tɔw ma se ka sumaya min furakɛ) ani sumaya min bɛ don kunsɛmɛ na. Aw bɛ kinini ni aritemisini (C.T.A.) ta ɲɔgɔn fɛ. Musow kɔnɔ kalo 3 fɔlɔ kɔnɔ, olu bɛ se ka kinini ni kilindamisini ta ka sumayabana juguman furakɛ; o ka fisa ni C.T.A. ye.\nNi kinini tali bɛ fɔɔnɔ bila aw la, aw bɛ se ka porometazini ta.\nA kɔlɔlɔw: tuma dɔw la, kinini tali bɛ mɔgɔ wɔsi, ka mankan bɔ tulo kɔrɔ, ka dibi donni ɲɛ kɔrɔ, ka ɲɛnamini, dusukunɲugun, fɔɔnɔ ani kɔnɔboli bila mɔgɔ la.\nKinini tata hakɛ – aw bɛ a furakisɛ miligaramu 300 ta ka sumayabana juguman furakɛ.\nAw bɛ a di siɲɛ 3 tile 3 kɔnɔ:\nBaliku: furakisɛ den 2 (miligaramu 600)\nDen san 10 fo san 15: furakisɛ den 1 ni ½ (miligaramu 450)\nDen san 6 fo san 9: furakisɛ den 1 (miligaramu 300)\nDen san 3 fo san 5: furakisɛ den ½ (miligaramu 150)\nDen san 1 fo san 2: furakisɛ den ¼ (miligaramu 75)\nDenyɛrɛni minnu si tɛ san 1 bɔ: furakisɛ den ⅛ (miligaramu 38)\nAw bɛ C.T.A. fana di (aw ye sɛbɛn ɲɛ Sumayafuraw lajɛ).\nNi aw bɛ musokɔnɔmaw ka sumaya jugumanba furakɛ, aw bɛ a furakisɛ miligaramu (600) den 2 di u ma siɲɛ 3 don o don fo tile 7. Aw bɛ kilindamisini fana miligaramu 300 di u ma siɲɛ 4 don o don fo tile 7.\nKinini pikiri ka kan ka kɛ waati min na:\nKinini pikiri man kan ka kɛ tuma bɛɛ, foni bana gɛlɛyara kosɛbɛ. Ni sumaya taamasiɲɛ yera mɔgɔ dɔ la, walima ni a sigilen don yɔrɔ la, sumaya bɛ yɔrɔ min na, a dun bɛ fɔɔnɔ, a bɛ to ka kirin walima a ye kanjabana taamasiɲɛ wɛrɛw jira (aw ye sɛbɛn ɲɛ Kanjabana ni kunsɛmɛnabana lajɛ), kunsɛmɛlasumaya bɛ sɔrɔ o tigi la.\nAw bɛ kinini pikiri kɛ siɲɛkelen. Walima, ni fura wɛrɛ tɛ sɔrɔ, aw bɛ a lajɛ ka kulorokini pikiri miligaramu 2.5 kɛ ka bɛn a girinya hakɛ ma, siɲɛ 7 tile 2 kɔnɔ. Aritesunati fana pikiri bɛ se ka kɛ fasa walima jolibolisira fɛ ka sumaya juguman kɛlɛ. Aritesunati ka ɲin kosɛbɛ, nka a kan ka dilan ni aritesunati mugu, bikaribɔnati ani dɛkisitorɔsi ye sani pikiri kɛwaatini cɛ.\nAw bɛ a jateminɛ kosɛbɛ ni fili tɛ tata hakɛ fɔlen na. Aw bɛ dɔgɔtɔrɔ dɔ ka dɛmɛ ɲini.\nKinini diyidorokuloridi pikiriw miligaramu 300 mililitiri 2 (Quinine dihydrochloride 300 mg en 2 ml)\nNi aw bɛ kinini kɛ, aw ka kan ka pikiriji lataa dɔɔni dɔɔni, ani fana, a man kan ka kɛ jolisira fɛ, o farati ka bon sɔn ma. Aw bɛ denmisɛnniw ta kɛ ni hakili sigi ye. Aw bɛ pikiri kɛko kelen hakɛ tila fila ye, ka kelen kɛ bobara fan kelen na, ka kelen don in kɛ bobara fan kelen fana na. Sani aw ka pikiriji lataa, aw bɛ biɲɛ sama fɔlɔ ka a lajɛ ni joli bɔra, aw bɛ o yɔrɔ to yen, ka yɔrɔ wɛrɛ sɔgɔ.\nAw bɛ a pikiri kelen kɛ, lɛri 8 kɔfɛ aw bɛ pikiri filanan kɛ, a hakɛ tɛ caya:\nBaliku: miligaramu 1200 (anpulu den 4), o kɔ miligaramu 600 (anpulu den 2)\nDenmisɛnw: miligaramu 20 kilogaramu kelen o kelen, o kɔ miligaramu 10, kilogaramu kelen o kelen.\nKulorokini suguya fila bɛ yen: kulorokini fosifatilama (phosphate de chloroquine) ni kulorokini silifati (chloroquine sulfate). U tata hakɛw tɛ kelen ye, o la, aw bɛ a jateminɛ kosɛbɛ ka a dɔn suguya min bɛ aw bolo ani fura hakɛ (kulorokini) min bɛ furakisɛ la.\nDuniya yɔrɔ caman na, kulorokini tɛka se ka sumaya furakɛ bilen. Kulorokini bɛ ta ka sumayaw kunbɛn, sumaya minnu tɛka u kolo gɛlɛya fura kɔrɔ. Aw bɛ kɛnɛyabaarakɛla dɔ kumaɲɔgɔnya walasa aw ka a dɔn fura minnu bɛ mako ɲɛ aw ka sigida la. Ni aw tɛ a dɔn sumaya suguya min bɛ mɔgɔ la, a ka fisa ka aritemisini fara fura in kan.\nWalasa ka sumaya kunbɛn, walima ka a kɛlɛ, farati tɛ kulorokini de tali la musokɔnɔmaw ni denbatigiw bolo.\nKulorokini fosifatilama, phosphate de chloroquine\nIzinitigiw ka tɔgɔ dalen: aralen (Aralen), rezosini (Resochine), awilokulɔri (Avlochlor).\nTuma dɔw la, a furakisɛlama miligaramu 250 (kulorokini miligaramu 150 bɛ sɔrɔ min na) walima miligaramu 500 (kulorokini miligaramu 300 bɛ sɔrɔ min na)\nKulorokini tata hakɛ – furakisɛ miligaramu 250\nSumaya nɔgɔman furakɛli la:\nHakɛ fɔlɔ la, aw bɛ:\nBalikuw: furakisɛ den 4 (miligaramu 1.000)\nDen san 10 fo san 15: furakisɛ den 3 (miligaramu 750)\nDen san 6 fo san 9: furakisɛ den 2 (miligaramu 500)\nDen san 3 fo san 5: furakisɛ den 1 (miligaramu 1.000)\nSan 1 fo san 2: furakisɛ den ½ (miligaramu 125)\nDenyɛrɛni minnu si tɛ san 1 bɔ: furakisɛ ¼ (miligaramu 63)\nO kɔ, aw bɛ nin hakɛ in di lɛri 6 hakɛ fɔlɔ talen kɔ; tile 1 hakɛ fɔlɔ kɔ ani tile 2 hakɛ fɔlɔ kɔ:\nBaliku: furakisɛ den 2 (miligaramu 500)\nDen san 10 fo san 15: furakisɛ den 1 ni ½ (miligaramu 375)\nDen san 6 fo san 9: furakisɛ den 1(miligaramu 250)\nDen san 3 fo san 5: furakisɛ den ½ (miligaramu 125)\nDen san 1 fo san 2: furakisɛ ¼ (miligaramu 63)\nDenyɛrɛni minnu si bɛ san 1 bɔ: furakisɛ den ⅛ (miligaramu 32)\nSumaya furakɛli la (kulorokini bɛ se ka sumaya furakɛ yɔrɔ minnu na):\nAw bɛ a di dɔgɔkun 1 ka kɔn aw seli ɲɛ sigida la sumayabana bɛ yɔrɔ min na ani ka to a tali la dɔgɔkun 4 aw bɔlen kɔ o yɔrɔ la.\nDen san 6 fo san 9: furakisɛ den 1 (miligaramu 250)\nDen san 3 fo san 5: furakisɛ den ½ (125)\nDen san 1 fo san 2: furakisɛ den ¼ (miligaramu 63)\nDenyɛrɛni min si tɛ san 1 bɔ: furakisɛ den ⅛ (miligaramu 32)\nKulorokini silifati, sulfate de chloroquine (izinitigiw ka tɔgɔ dalen: niwakini, Nivaquine)\nA furakisɛlama miligaramu 200 bɛ sɔrɔ (kulorokini miligaramu 155 bɛ sɔrɔ min na)\nKulorokini tata hakɛ-furakisɛ miligaramu 200\nSumaya min tɛ a kolo gɛlɛya furakɛli kɔrɔ, o furakɛli la:\nA diko fɔlɔ la, aw bɛ:\nBaliku: furakisɛ den 4 (miligaramu 800)\nDenmisɛn san 10 fo san 15: furakisɛ den 3 (miligaramu 600)\nDenmisɛn san 6 fo san 9: furakisɛ den 2 (miligaramu 400)\nDenmisɛn san 3 fo san 5: furakisɛ den 1 (miligaramu 200)\nDenmisɛn san 1 fo san 2: furakisɛ den ½ (miligaramu 100)\nDenyɛrɛni minnu si tɛ san 1 bɔ: furakisɛ ¼ (miligaramu 50)\nO kɔ, aw bɛ nin hakɛ in di lɛri 6, hakɛ fɔlɔ talen kɔ; tile 1 hakɛ fɔlɔ kɔ ani tile 2 hakɛ fɔlɔ kɔ:\nBaliku: furakisɛ den 2 (miligaramu 400)\nDenmisɛn san 10 fo san 15: furakisɛ den 1 ni ½ (miligaramu 300)\nDenmisɛn san 6 fo a san 9: furakisɛ den 1 (miligaramu 200)\nDenmisɛn san 3 fo a san 5: furakisɛ den ½ (miligaramu 100)\nDenmisɛn san 1 fo a san 2: furakisɛ den ¼ (miligaramu 50)\nDenyɛrɛni minnu si tɛ san 1 bɔ: furakisɛ den ⅛ (miligaramu 25)\nSumaya kunbɛnni na (kulorokini bɛ se ka a furakɛ yɔrɔ minnu na):\nAw bɛ a tali daminɛ dɔgɔkun 1 ka kɔn aw seli ɲɛ sigida la sumayabana bɛ yɔrɔ min na ani ka to a tali la dɔgɔkun 4 aw bɔlen kɔ o yɔrɔ la.\nDen san 10 fo a san 15: furakisɛ den 1 ni ½ (miligaramu 300)\nDen san 6 fo a san 9: furakisɛ den 1 (miligaramu 200)\nDen san 3 fo a san 5: furakisɛ den ½ (miligaramu 100)\nDen san 1 fo a san 2: furakisɛ den ¼ (miligaramu 50)\nDen min si tɛ san 1 bɔ: furakisɛ den ⅛ (miligaramu 25)\nNin fura in kisɛlama miligaramu 26.3 fɔsifatilama, pirimakini miligaramu 15 bɛ sɔrɔ min na.\nA ka ca a la sumaya furakɛlen kɔ ni kulorokini (chloroquine) ye walima ni sumayafura wɛrɛ ye, pirimakini bɛ ta walasa sumaya kana segin kɔ tuguni. Ale kelen tɛ se ka banajugu furakɛ.\nPirimakini farati ka bon musokɔnɔma walima denbatigi ma.\nA kɔlɔlɔw: jolidɛsɛbana min bɛ wele ko G6PD, ni o bɛ mɔgɔ min na, pirimakini bɛ jolidɛsɛ lase o tigi ma.\nA tata hakɛ:\nTako kelen don o don fo tile 14.\nA ta o ta:\nBaliku: kisɛ 1 (miligaramu 15)\nDen san 8 ka se a san 12 ma: kisɛ ½ (miligaramu 7)\nDen san 3 ka se a san 7 ma: kisɛ ¼ (miligaramu 4)\nIzinitigiw ka tɔgɔ dalen: palidirini, paludrine.\nTuma dɔ la a kisɛlama miligaramu 100 bɛ sɔrɔ.\nKulorokini fanga ka dɔgɔn sumaya furakɛli la sigida minnu na, poroganili bɛ ta ka fara a kan walasa ka sumaya kunbɛn. Poroganili kelen tɛse ka kɛ ka sumaya juguman furakɛ.\nPoroganili farati ka bon musokɔnɔma walima denbatigi ma.\nPoroganili tata hakɛ bana kunbɛn na:\nAw bɛ a ta don o don, ni aw taara sigida la sumaya bɛ yɔrɔ min na, aw bɛ a tali daminɛ aw sedon fo ka se aw bɔli ma yen tile 28 kɔnɔ.\nBalikuw ni den minnu si ka ca ni san 12 ye: kisɛ 2 (miligaramu 200)\nDen san 9 ka se a san 12 ma: kisɛ 1 ni ½ (miligaramu 150)\nDen san 5 ka se a san 8 ma: kisɛ 1 (miligaramu 100)\nDen san 1 ka se a san 4 ma: kisɛ ½ (miligaramu 50)\nDen min tɛ san 1 bɔ: kisɛ ½ (miligaramu 25)


10 โรงแรมที่ดีที่สุด ใกล้ Parc national du Mali, Bamako\nโรงแรมที่ดีที่สุดใกล้ Parc national du Mali, Bamako, บามาโก\nโรงแรมที่อยู่ใกล้ Parc national du Mali, Bamako\nRue de la Liberte, บามาโก, มาลี\nอ่านรีวิวของ Parc national du Mali, Bamako\nกรองระยะทางใดๆ จาก Parc national du Mali, Bamako\n1.1 กม. จาก Parc national du Mali, Bamako\n1.2 กม. จาก Parc national du Mali, Bamako\n1.9 กม. จาก Parc national du Mali, Bamako\n2.2 กม. จาก Parc national du Mali, Bamako\n2.6 กม. จาก Parc national du Mali, Bamako\n2.9 กม. จาก Parc national du Mali, Bamako\n4.4 กม. จาก Parc national du Mali, Bamako\n4.5 กม. จาก Parc national du Mali, Bamako\n6.5 กม. จาก Parc national du Mali, Bamako\n11.6 กม. จาก Parc national du Mali, Bamako\n2.0 กม. จาก Parc national du Mali, Bamako\n2.4 กม. จาก Parc national du Mali, Bamako\n4.0 กม. จาก Parc national du Mali, Bamako\n4.8 กม. จาก Parc national du Mali, Bamako\n5.3 กม. จาก Parc national du Mali, Bamako\n3.3 กม. จาก Parc national du Mali, Bamako\n3.6 กม. จาก Parc national du Mali, Bamako\n5.8 กม. จาก Parc national du Mali, Bamako


Ncininna - Fàkan\nNcìninna ye Faana kafodadugu dɔ ye, wa o de ye yen lamini duguba ye a ka surun min na kosɛbɛ. A bɛ galoda min na o ye Geɲeka ye. Ncìninna ni faana ani geɲeka fla bɛɛ cɛ janya ye bam duuru duuru ye. Kulukɔrɔ min y'a ka marabolo ye a n'o cɛ bɛ Taa bam 85 ɲɔgɔn na. Jòyila kolomi dugu dɔ ye ncìninna ye, a n'o cɛ bam bɛ 50 ɲɔgɔn Bɔ. Faana tɛmɛnen 'kɔ ncìninna ni dugu wɛrɛ minnu bɛ dàncɛ Bɔ ye: Mizanso, o bɛ Sɔrɔ a ni tlebin 'cɛ ni bam 7 ye, yola, o bɛ Sɔrɔ a ni kɛɲɛka 'cɛ ni bam 3 ye ani warasala, o b'a ni woroduguyanfan 'cɛ ni bam 3 ye fana.\nTɔgɔ flanan tɛ ncìninna na. Kabini a tu Tigɛra tɔgɔ min Dar'a la o de ye ncìninna ye. Nkà fɛn min ye ncìninna yɛrɛ sɔrɔcogo ye kùnnafoni kɛrɛnkɛrɛnnen ma Sɔrɔ o kan.\nDugutigiya min bɛ ncìninna o ye laadalata ye. U ka o dugutiya min flɛ o ye, o bɛ Nà kɔrɔya-kunda de. Du kelen de bɛ yen kìn kelen na a ko bɛɛ Tolen bɛ o de 'bolo, kulubaliw dòn. N'i Sìgira ncìninna dugutigiya la foyi t'i Bɔ a la ni saya tɛ. Mɔgɔ min bɛ ncìninna kùn na bì (2016)sàn na o ye Fayiri Kulubali ye. Nkà ale fana Fɔra Ba Kulubali ni Doce Kulubali 'kɔ.\nNcìninna t'o ʃi duguba ye, bari a sìgikɛnɛ bònya tɛ Tɛmɛ bam 4 kan kɛrɛ naani 'kɔnɔ. Ncìninna mɔgɔw tɛ Tɛmɛ 1000 ɲɔgɔn kan, an bɛ bì min na (2016). Ncìninna sìgilen bɛ yɔrɔ min na bì o t'a sìgiyɔrɔ fɔlɔ ye. U Sìgira yɔrɔ fɔlɔ min na u b'o Weele bì ko "Tobo". Nkà sababu min Nàna n'u ka sìyɔrɔyɛlɛma ye jaabi kɛrɛnkɛrɛnnen ma Sɔrɔ o la.\nNcìninnakaw ye bamananw ni fulaw ye. U jàmuw ye Kulubali, Tuure, Jara, Tarawele ani Jalo ye. Furusira bɛ ncìninna n'a laminidugu bɛɛ 'cɛ kɛrɛnkɛrɛnnenya la yola, balan, werekela, misago ani faana. Ncìninna dugu yɛrɛ 'kɔnɔ tɛnɛ t'u ni ɲɔgɔn 'cɛ furuko la. Furu bɛ Tɛmɛ du bɛɛ ni ɲɔgɔn 'cɛ yen. Bamanankan kɔ fɛ, fulukan fana bɛ Fɔ yen Dɔɔni.\nNcìninnakaw bɛ sɛnɛ sɛbɛkɔrɔ Kɛ. Sɛnɛfɛnkunda, Saɲɔ, keninke, kàba, kɔɔri, tiga, tiganinkuru, ʃɔ, soza, malo, bananku, woso, je, zɛrɛ, kurubaa, bɛnɛ ani dà bɛ Sɛnɛ yen. U bɛ jiriforow fana Bɔ. U ka o jiriforo ninnu na u bɛ mangoro, lenburu, buyagi, manje, namasa ani sɔmɔ de Turu ka caya. Nin bɛɛ tɛmɛnen 'kɔ ncìninnakaw bɛ nafɛnsɛnɛnakɔninw fana Bɔ. O nakɔnin ninnu 'kɔnɔ, u bɛ ɲugu, tamati, nkɔyɔ, salati, ʃù, gan, kɔnkɔn, nanaye, karɔti ani melɔn Sɛnɛ. Wa u ma To 'kɔ baganmara fana na. Bagan sugu caman bɛ Mara u fɛ yen i n'a fɔ jakuma, wùlu, fàli, saga, bà, misi ani sonsan. Wa kamanmafɛnw fana b'a la i n'a fɔ ʃɛ, kami, tonkɔnɔ ani jɛnɛntubannin.\nSugu tɛ ncìninna, nkà o m'u ka jago misɛnninw Bàli. Bari U b'u ka sɛnɛfɛnw ni baganw Feere u ka musagaw kamà sɔn. Kɛrɛfɛdugu minnu bɛ yen ni sugu bɛ Sɔrɔ yen, u ka sannifeere fànba ɲɛsinnen bɛ o dugu ninnu de ma. Jago kɔ fɛ numuyabaara kelen kelennin dɔw fana bɛ Kɛ yen i n'a fɔ: dagadla, jeledla, dabadla, maratodla an'o ɲɔgɔ na fɛn misɛnnin wɛrɛw. Donso kelen kelen bɛ yen nkà bolodon kɔni t'u ka donsoya la.\nFɛɛrɛ minnu bɛ ncìninnakaw 'bolo kungokɔnɔfɛn fàgali la o dɔw ye marifa, bese, sɔgɔlan, waraminɛ-nɛgɛ fɛlɛbɔ, wosen ani ntenjuru ye. U bɛ kɔnɔw Sɔrɔ cogo minnu na ye manabɛlɛ, ntɛnfɛrɛ, wɔlɔjuru, ani wɔlɔ ɲɔɔri ye. Nkà n'u b'u ka sokɔnɔbaganw nɛgɛ, fɛɛrɛ minnu b'u 'bolo o la, olu ye dumuni dili ,bagan Gɛnni ka Dòn dogodogonin na, jonbori flili a bagan masina 'sèn 'kɔrɔ ani u fana bɛ misiden da Bɔ ni ncɔlɔ ye yen.\nAn bɛ bì min na ɲɔsimansinw, pɔnpekɔlɔnw, jabaraninw, kɔɔrisuguw, motow, kɔlɔn ŋana, kalalikɛ-mansinw, jisamamansin ani Lakɔliso ye. Bɔrn fɔntɛnn ni Gardɛm ye baɲumankɛtɔnw ye minnu ni ncìninnakaw bolo bɛ ɲɔgɔ 'bolo yiriwa siratigɛ la. Wa u bɛɛ ka yiriwa baara ɲɛsinnen bɛ dugu ka bɔnɔgɔla ma ni dugumɔw lafaamuyali ye ko caman na ka Fàra kalansojɔw kan.\nBalikukalan de fɔlɔla ncininnna, o kɔ fɛ lakɔlikalan ni madarasa Sɔrɔla ka Nà. Nkà an bɛ bì min na lakɔlikalan de yanga ka bòn ka Sago a tɔ bɛɛ kan. Yen lakɔli yɛrɛ Dabɔra 2000 sàn na. Forobata y'u ta ye wa Duguma-dakun fàn fɔlɔ dɔrɔn dòn, a dàn ye sàn wɔɔrɔ kàlan ye. Ncìninna madarasa Dabɔra 2004 sàn, duguta dòn sàn wɔɔrɔkalan de bɛ K'o fana 'kɔnɔ.\nDiinɛ wɛrɛ tɛ ncìninna silamɛya 'kɔ. Wa o fana batoyɔrɔ kelen de bɛ yen, o kelen in de y'u ka juma misiri fana ye. Solomann bɛrte de Nàna ni silamɛya ye yen, o ni bì cɛ bɛ Taa 'sàn yirika la. Dugudasiriko tɛ ncìninna tun, nkà tɛnɛ min b'u fɛ yen hali sini o ye ka "kɔ tigɛ ni den ye ka sɔrɔ a ma kalo saba Dafa" ye.\nSeli, sanyɛlɛma,tɔnɲɛnajɛw, denkudiw ani kɔɲɔw ye ncìninnakaw ka ɲεnajεlakow ye. U ka Fɔlifɛnw ye bala, bàra, ntamanin, gita, dunun flen ani buru ye. Лɛnajɛcogo kɔrɔ minnu bɛ yen halisa olu dɔw ye: bɛlɛda, nparibɔ, fɛrɛn ani juruden ye. ncìninna ɲɛnajɛw bɛ Kɛ fɛɛrɛ dɛ kan.\nJiboliyɔrɔko siratigɛ la kɔ saba dàla saba, fàla fla ani jɛ kelen bɛ ncìninna. Jilafɛn minnu bɛ Sɔrɔ yen ye jɛgɛw, olu fana na manɔgɔ, saalen, ntɛbɛn ani sajɛgɛ de ka Teli ka Ye yen ka Fàra Kaana, koorow ni koorokaaraw kan. ncìninna kungokɔnɔjiribawla fànba ye jala, banan, sanan, genun, nkaba, npeku, zaban, dingɛ, kele, nsira, bumu, ʃì, nɛrɛ, sebe, toro, balazan, ntabakunba, kòroninfin, ntɔngɛ, zɛrɛninjɛsunsun, dukura, baro, tutu, fuganjɛ, gɛn, warabilenzaban, zɛkɛnɛ ani zaajɛ ye. Kungosogo minnu ka Teli ka Sɔrɔ yen ye: kungokɔnɔlɛ, mangalanin, dajɛ, bàla, minɛn, nkolonin warabilen, suruku, miniɲan, dànkalan, ntomisa, nkorongo, kungo akmi, wɔlɔ ani baninkɔnɔ ye. Ncìninna kungodaw ye wɔɔrɔ ye: Fuganin, katiriblan, ɛspaɲ, dubay, bɛlɛkɔ ani bukabugu fuga.\nKaburudo fla de ncìninna. Fànko tɛ yen kaburudoko la.\nNcìninna waatiw bɛ Yɛlɛma nin cogo in de la: Ni samiɲɛ Bɔra yen kawulɛ bɛ Nà n'o Bɔra yen Tlema bɛ Nà. Sanji hakɛ min bɛ Se ka Nà yen miɲan kelen 'kɔnɔ bɛ Taa bi duuru (50) ɲɔgɔn na.\nKɔmɔtu kɔrɔ dɔ bɛ ncìninna o de y'u ka kabakomayɔrɔ ye.\nFogo yeko: 1147056 - Bì: 340 - Kalo in: 8646 - Лinan: 68259.\nFura Yeko: 1409 - Bì: 1 - Kalo in: 9 - Лinan: 73.


Google kɛra dɔnnin bulonba ye togodala lakɔliw la tile damadɔ kɔnɔ | FASOKAN\nGoogle kɛra dɔnnin bulonba ye togodala lakɔliw la tile damadɔ kɔnɔ\nPublié le 4 mars 2012 par fasokan\nƐntɛrinɛti jɔyɔrɔ bɛ ka bonya ka taa a fɛ diɲɛ taabolo caman na. Bi, Duguba kɔnɔ lakɔliden caman b’i wasa don a la walasa ka dɔ fara u ka dɔntaw kan sitiw kan, siti minnu n’u ka kalan ye kuntilena kelen ye. O sira kelen na, u bɛ ko caman ɲɛ sɔrɔ ɲinini sen fɛ Google kan. Togodaw tolen bɛ kɔ fɛ o ko la kosɛbɛ k’a sababu kɛ kurantanya ye.\nFura min bɛ yen walasa ka togodaw sen don Ɛntɛrinɛtiko la, o ye Ɛntɛrinɛti yaalata ye. Ɛntɛrinɛti yaalata ye ɔridinatɛri, kile Ɛntɛrinɛti, batiri ani pano faralen ye ɲɔgɔn ka. O bɛɛ lajɛlen ye minɛnw ye minnu b’a to togodala mɔgɔw bɛ se ka baara kɛ ni Ɛntɛrinɛti ye i ko dugubakɔnɔ mɔgɔw.\nƐntɛrinɛti yaalata y’a jɔyɔrɔ jira togodala lakɔli dɔw la tile damadɔ kɔnɔ. A kɛra sababu ye Sekɔrɔ, Marakala, Kokiriboso, Masina, Jafarabe, Uro-Modi andi Moti lakɔliden dɔ ka se ka ko caman ɲɛ dɔn ɲinini sen fɛ Google kan, minnu kunfa tun b’u la. Lakɔliden fitinin tun b’a la, baaradege lakɔlidenw fana tun b’a la yɔrɔ dɔw la i n’a fɔ Masina.\nƝɛfɔli caman kɔ fɛ Ɛntɛrinɛtiko la kunnafoniko, kumaɲɔgɔnyako ani kalanko sira fɛ, Google jirala Lakɔlidenw ni karamɔgɔw la, k’a barra cogo n’a nafa fɔ u ye. O kɔ fɛ, u ye ɲinini kɛ Google kan walasa ka ko caman ɲɛ sɔrɔ. Wa, Google ye ɲininkali bɛɛ jaabi ni nimisiwasa ye.\nO kɛra nisɔndiyaba ye an ka kalanyɔrɔw kalandenw bolo janko ni Google tun ye u ka ɲininkali jaabi.\nNin senɲɛ fɔlɔ in kun tun ye k’a dɔn Ɛntɛrinɛti jɔyɔrɔ bɛ se ka kɛ min ye an ka togodaw la, janko kalanko sira kan. A sen fɛ, min yera, min mɛnna ani min kɛra, o bɛɛ b’a jira k’a fɔ Ɛntɛrinɛti jɔyɔrɔ ka bon an ka togodala kalansow la, bawo a bɛ se ka dɔnnin bulonba jɔyɔrɔ fa karamɔgɔw ni kalandenw ye.\nO la, n ka laɲini ye, don nataw la, nin lakɔliso ninnu dɔw k’u tɔgɔla Ɛntɛrinɛti yaalata sɔrɔ.\nUne réflexion au sujet de « Google kɛra dɔnnin bulonba ye togodala lakɔliw la tile damadɔ kɔnɔ »\nLe 16 mars 2012 à 20 h 11 min , Dianna a dit :\nKunnafoni ɲuman don, hali n kasira. Mɔgɔ bɛɛ ka kan ni Ɛntɛrinɛti ye!


Falatɔnin - Fàkan\nNin kεra dennin dɔ ye min tɔgɔ tùn ye Nandi ye. Nandi tùn ye falatɔ ye. Nandi ba Tora musokεlε de la. O kεlen a Tàra ka Di a ba sinanmuso ma. Nka o tùn ka farin a ma fo ka dɔn. Denmuso kelen tùn bε sinanmuso in ‘bolo fana ko kànja, o tùn kaɲi kosεbε w’a tùn bԑ hinԑ Nandi la. Dòn dɔ la, mansakε denkε ye weele Blà dugudenw bεԑ ma, k’a bε Nà musofuru la. O kԑlen, Kànja ba y’a weele k’a ɲԑ F’a ye. O tuma, dugu denbaw Tora k’u denmusow Labԑn. Ͻ, Kànja fana y’i kant’a ba ma k’a k’a To ale ni Nandi ka Taa kuntigiyɔrɔ la, nka ba in ma Sɔn o ma. A ye mun Kԑ ? A Flԑ ka fini nɔgɔ caman Tà ka Di Nandi ma k’o k’o Ko. Nka Kànja Taatɔ, a ko Nandi ma k’a bε jirifura-bulu Blà sira la ko n’a taatɔ y’o Ye sira min kan k’a ka Taa o fԑ. Nandi tilalen fininɔgɔko la a Taara Kànja ‘kɔ. A Taara Se yɔrɔ dɔ la ka jirifurabulu dɔ dalen ye sira fla kunbԑnyɔrɔ la jaa kànja y’a Da yɔrɔ min na fiɲε y’a Kolonkolon ka Blà sira dɔ in kan. Nandi fana Taar’o fԑ. Jaa jinεkin de b’o sira in kan yen, a Taara fo ka Taa a yԑrԑ Sɔrɔ jinԑw tu la yen. Jinεmuso dɔ ye Nandi Minԑ k’a Siri jiri la k’a b’a Fàga. A b’o la, nɔɔnin jinεkε dɔ Bɔra tu ‘kɔkɔ ka sin ka Nandi Foni hali a ma ɲininkali Kԑ. A ma dan o ma, a Tlala ka o jinԑmuso yԑrԑ Minԑ k’o Siri o jiri kelen in na k’a b’o Fàga. Aa ! o Kԑlen, Nandi y’i kant’a ma k’ale ba tùn b’a F’ale ye ko mɔgɔ ka juguman sara ni ɲuman ye, ka ɲuman sara ni ɲuman ye.\nO kεlen jinεw ko, k’olu tùn bε ka kɔrɔbɔli de kε. Ko ni Nandi tùn Sɔnna jinԑmuso fàgali ma k’olu tùn bԑ Nandi Fàga. Ͻ, nin kԑlen sa, Nandi Sinna ka koja jinεw ye fo k’a dɔn min Kԑra. U Nana Nandi Лininka a ka hadamadenya koyanw bԑԑ la. A fana y’a da Dòn a bԑԑ la k’a Tԑrԑmԑ fo ka Se min Sera n’ale ye jinԑkin in na yen. O kԑlen Nandi Hinԑ Dònn’u na. Jinԑmuso ye Nandi kun Digi digiliko cԑɲi na min ɲɔgɔn ma deli ka Digi muso kun na fɔlɔ hadamadenw Fàra jinԑw yԑrԑ kan ni ka Tla ka bololanεgε dɔ D’a ma ko n’a mago bԑ jyԑn ko o ko la k’a k’a Fɔ “jinε sira” ni k’a ka hanmi Da a kan. O kԑlen, a Sɔrɔla ka sira Dòn a ‘kɔrɔ. Masakԑ denkԑ ka furudon selen dugu npogotiginin bԑԑ Bɔra tuma min, Nandi Taar’a Dogo ka sɔrɔ ka Fɔ ko --jinε sira, n b’a fε i ka n Kε npogotigi saraman ye\nAa ! mansakε denkε kԑ ka Nandi Ye a m’a Blà dagagirin da la tùn. A Sinna ka Nandi bolo Minԑ ka Bɔ tɔw cԑla. Nandi kɔɲɔ Bɔra ka Di a ma. O kԑlen o ma se ka tɔ To sinamuso jugu in na f’a Kԑra fa ye a la.\nN y’o Tà yɔrɔ min, n y’a Blà yen.\nBlàdon : 2017-07-14 Yɛlɛmako laban : 2017-07-14\nFogo yeko: 1147097 - Bì: 381 - Kalo in: 8687 - Лinan: 68300.\nFura Yeko: 1056 - Bì: 1 - Kalo in: 8 - Лinan: 67.


Kr Dukure ni gafesɛbɛn - Fàkan\nKr Dukure > Sɛbɛnnikɛla >\nKr Dukure: Sɛbɛnnikɛla\nKaramɔgɔ ka ko ma Dàn dalafɔ dɔrɔn ma. A ma Dàn hali kàlanso-kɔnɔkalan dɔrɔn ma. A b'a Dɔn ko a bɛ sira minnu kan ko n'a ma nɔ wɛrɛ Blà a ka kɛtaw la k'u laban tɛ na mago Лὲ. Nɔ wɛrɛ min b'a To hakilila bɛ yɔrɔ jan Sɔrɔ ani ka Mɛn 'ʃì la n'a fɔbaa yɛrɛ ye o ye hakili blàli ye sɛbɛnfura kan. O y'a To Kr Dukure ye hakilila caman Fɔ ka Tla k'u Sɛbɛn ka Kɛ 'gafe ye. A ka gafe sɛbɛnnen caman kɔni ma Bɔ sɛbɛnca-sobaw la. A fànba bɛ Kɛra a yɛrɛ ka sɛbɛnca ye a ka so yen.\nA ye gafe minnu Sɛbɛn olu bɛ dakun caman na. U b'a Dabɔ poyigafew la, ɲɔgɔlɔngafew, faamuyagafew, ziiringafew, degeden-gafew, siginikalan gafew, mabɛngafew, daɲɛgafew, dɔnniya ni dɔnniya forobayaligafew fo ka Se hakilijaka-bɔgafew ma. Min bɛ Fɔ ka Fàra o kan, o ye a gafew ma Sɛbɛn kan kelen na. A tla bɛ bamanankan na sa, nk'a dɔw fana bɛ soninke (marakakan) la. A fànba y'a yɛrɛkelenna-gafew ye. Kelen-kelen b'a la minnu y'a ni mɔgɔ wɛrɛw 'jὲ ye. A ka gafe dɔw fana bayɛlɛmani ye ka Bɔ farasɛkan na kà Nà bamanankan na. A gafew mankutu Flɛ nin ye:\nA ka gafe minnu bɛ bamanankan na\nBamanankan mabɛn, 1974, MAKDAS sɛbɛnca, a ni Bubakar Tarawele ni Adama Samaseku ka jὲ ‘kɔnɔ\nBamanankan degeden-sɛbɛn, 1990,\nMiiri de bɛ ɲɔ kɛ dlɔ ye, 1979, ziirin\nGeseba falentan, 1978, ziirin\nFatɔya ni jigiya, 1980, faamuya\nNi sàn Cyɛnna jate tɛ kalo la, 1978, Editions Cauris 2009, ɲɔgɔlɔn\nSɛbɛnko bɛrɛ, 1990,\nJyɛnlatigɛ kangɛlɛya, 2010,\nHakilijakabɔ bamanankan sɛbɛncogo kan, 2007\nA ka gafe minnu bɛ soninke la\nSoninken ceeredi Kitaabe, 1999,\nSaha moxo sire, 1995,\nA ka gafe dɔw ye jansalan Sɔrɔ i n'a fɔ\nNinnu t'a ka gafe bɛɛ ye. A ka gafe dɔw ma Sɛbɛn sɛbɛnfura kan. Olu Sɛbɛnna biribara kan walima kurannanma. Olu bɛ Lajɛ mansin kan ko latigɛlan. A ye daɲɛgafe min Baara 2007 sàn na, a ni Isiyaka Baalo ka jὲ ‘kɔnɔ, o bɛ latigɛlan kan. O ye daɲɛgafe ye min kɔnɔdaɲɛ ka surun daɲɛ 14 000 na. Kankelen-daɲɛgafe fana dòn bamanankan na ani soninke la. Nanflamayɔrɔ dɔw b'a la i n'a fo farasɛkan-bamanankan daɲɛsɛbɛn ani zanaw.\nKomin sɛbɛnni t'a ka nɔblalan dɔrɔn ye, a ka kɛlenw nɔ bɛ Ye sira wɛrɛ minnu fɛ o dɔw ye a kan tàliw ye, a ja tàliw (lamagaja Fàra ja jɔlen kan), ani latigɛdɔn sira fana fɛ.\nBlàdon : 2016-06-27 Yɛlɛmako laban : 2017-04-16\nFogo yeko: 1147069 - Bì: 353 - Kalo in: 8659 - Лinan: 68272.\nFura Yeko: 1334 - Bì: 1 - Kalo in: 6 - Лinan: 63.